**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**Ы.АЛТЫНСАРИН АТЫНДАҒЫ ҰЛТТЫҚ БІЛІМ БЕРУ АКАДЕМИЯСЫ**

## Қазақстан тарихы

**ОҚУ БАҒДАРЛАМАСЫ**

**5-9 сыныптар**

**Астана 2010**

**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ ИНИСТРЛІГІ**

**Ы.АЛТЫНСАРИН АТЫНДАҒЫ ҰЛТТЫҚ БІЛІМ БЕРУ АКАДЕМИЯСЫ**

## Қазақстан тарихы

**жалпы білім беретін мектептің 5-9 сыныптарына арналған**

**ОҚУ БАҒДАРЛАМАСЫ**

**Астана 2010**

Қазақстан Республикасы Білім және ғылым министрлігінің 09.07.2010 жылғы №367 бұйрығымен **бекітілген**

**Бағдарлама авторлары:** Тұрлығұл Т.Т., Жусанбаева Г.М., Жолдасбаев С.Ж.,Таймағамбетов Ж, Қ., Назарбаева А.П.

Жалпы білім беретін мектептің 5-9 сыныптарына арналған **«Қазақстан тарихы»** оқу бағдарламасы.– Астана, 2010.– 35 б.

© Ы.Алтынсарин атындағы

Ұлттық білім беру академиясы, 2010

**І. ТҮСІНІК ХАТ**

«Қазақстан тарихы» - мектептегі оқу пәні ретінде негізгі орта білім беретін мектептегі барлық гуманитарлық және қоғамтанушылық курстардың өзегін құрайды. Тарих ұлттық өзіндік сана-сезімді қалыптастырады

«Қазақстан тарихы» оқу пәнініңнегізі — адамзаттың жүріп өткен табиғи және әлеуметтік даму жолы (адам — табиғат — қоғам). Ол оқушыларды адамзат тарихының ең ежелгі дәуірінен қазіргі кезге дейінгі кезеңдерімен таныстырады. Бірақ мектептік пән бүкіл тарих ғылымын тұтас та, толық қамти алмайды. Оқушылардың жас ерекшеліктері мен дайындық дәрежесі ескеріле отырып, білім беру, тәрбиелеу, дамытушылық жағынан ең маңызды деректер, оқиғалар, құбылыстар, тарихи үрдістер, тарихи-ғылыми ұғымдар іріктеліп алынады. Бұл тарихи объектілер адамзаттың кез келген қоғамының қоғамдық-саяси, әлеуметтік-экономикалық және мәдениет сияқты маңызды салаларын қамтитын болғандықтан оқушыларға адамзат қоғамының тарихын толық түсінуге мүмкіндік береді.

Мектепте «Қазақстан тарихын» оқытуға біртұтас көзқарас қалыптастыру, бұл тарихты оқып – үйренуге формациялық және өркениеттік тұрғыдан қарауды ұштастыруға негізделуі қажет. Формациялық тұрғыдан қарау тарихи даму кезеңдерінің сабақтастығы мен ішкі байланыстарын бейнелейді, әлеуметтік- экономикалық процестердің логикасын түсінуге мүмкіндік береді. Өркениеттік тұрғыдан қарау, әр түрлі халықтар мәдениетінің өзара байланысы мен өзара ықпалын көрсетеді, салыстырмалы-типологиялық әдісті кеңінен қолдануға мүмкіндік береді.

***«Қазақстан тарихы» оқу пәнінің мақсаты*** - оқушыларының дүниетанымының негізі болатын тарихи сананы, тарихи білімді құрметтеу мен сыйлау сезімін қалыптастыру.

Оқу пәні бойынша төмендегідей ***міндеттерді*** жүзеге асыру көзделеді:

* оқушылардың дүниеге ғылыми көзқарасын қалыптастыру; оларға адамзат жинаған әлеуметтік, рухани, адамгершілік тәжірибесін меңгерту;
* оқушылардың басты назарын қоғам тарихына; адамдардың өмір тіршілігі мен қызметіне, салт-дәстүр тарихына аудару, тарихи оқиғаларды, құбылыстарды талдай отырып, олардың біртұтас тарихи қозғалысқа жататынын түсінуге көмектесу;
* гуманизм мен адам құқықтарын құрметтеудің озық дәстүрлерін меңгерген құнды бағдарланған жеке тұлғаны тәрбиелеу;
* оқушыларда тарихты оқып- үйренудегі көпөлшемділігі және тарихи процестің дамуының баламалы екендігі туралы түсінік қалыптастыру;
* оқушылардың тарихи білімді шығармашылықпен қолдану, тарихи деректермен жұмыс істеу, тарихи оқиғалар мен құбылыстарды салыстырамалы талдау негізінде ой елегінен өткізе білу дағдыларын қалыптастыру;
* Отаны мен халқы алдындағы жаупкершілігін сезінетін жас ұрпақтың азаматтық ұстанымын қалыптастыру.

***Пән бойынша оқу жүктемесі***

Қазақстан Республикасы мемлекеттік жалпыға міндетті білім беру стандартының типтік оқу жоспарына сәйкес«Қазақстан тарихы» оқу пәні бойынша **оқу жүктемесі:**

5 сыныпта аптасына - 2 сағат, оқу жылында 68 сағатты құрайды.

6 сыныпта аптасына – 1 сағат, оқу жылында 34 сағатты құрайды.

7 сыныпта аптасына - 1,5 сағат, оқу жылында 51 сағат құрайды

8 сыныпта аптасына - 1,5 сағат,оқу жылында 51 сағатты құрайды

9 сыныпта аптасына - 1,5 сағат, оқу жылында 51 сағатты құрайды

***Оқу пәні мазмұнының вариативті бөлігі.***

«Қазақстан тарихы» оқу пәні мазмұнын толықтыруға, оқушының пәні бойынша білімін көтеруге, танымдық қажеттіліктерін қанағаттандыруға бағытталуы тиіс. Пәнді тереңірек білу үшін оқушыларға қосымша вариативті курстар ұсынуға болады. Мәселен: «Қазақ елінің тарихы» «Түркілер мәдениеті», «Тарихи тұлғалар», «Қазақстанның сыртқы саясаты»

«Қазақ дипломатиясының тарихы», «Қазақ халқының дәстүрлі мәдениеті», «Тәуелсіз Қазақстан әлемдік қауымдастықта», «Атақты қазақ хандары», «Батырлар- қазақ хандығының жерін қорғаушылар» және т.б

**ІІ. ОҚУ ПӘНІНІҢ БАЗАЛЫҚ БІЛІМ МАЗМҰНЫ**

**5 сынып**

**ҚАЗАҚСТАН ТАРИХЫНАН ӘҢГІМЕЛЕР**

(барлығы 68 сағат, аптасына 2 сағат)

**1-бөлім. Тарих әлемі (16 сағат)**

*Тарих ғылымы туралы*

Тарих туралы түсінік. Тарихтың қалыптасуы және дамуы. Шежіреші – қазақтардың жылнамасын жазушылар және әңгімелеушілер. Ежелгі грек тарихшысы Геродот және оның «Тарих» кітабы. Қытай шежірешісі Сыма Цянь. Рашид-ад-дин. «Жами-ат-тауарих». Еуропалық хроникалар. Орыс шежіресі. Тарихты зерделеу не үшін керек? Қазақстан тарихы – дүние жүзі тарихының бір бөлігі. Қазақстан тарихының кезеңдері

*Тарихи жәдігерлер*. Тарихи жәдігерлердің негізі. Тарихи жәдігерлердің түрлері: ауызша, жазбаша, археологиялық, этнографиялық, антропологиялық. Қосалқы тарих пәндері және оның тарихты үйренудегі рөлі. Нумизматика. Геральдика. Антропология.

*Жазбаша жәдігерлер*. Жазбаша тарихтың дамуы. Ежелгі пиктография. Иеороглифтер. Шумерлік және египеттік жазбалар.

Финиктер – алғашқы әліпбиді құрастырушылар. Көне түркілердің тарихи қолтаңбалары. Көне түркілердің жазбаша руникасы. Жазуға қолданылатын құралдар: тас, саз, қыл қалам, қағаз, пергамент. Тарихи оқиғалар мен ұлы адамдардың өмірлеріндегі жазбаша сипаттамалар.

*Заттай жәдігерлер*. Археология ғылымы және оның қалыптасуы. Археологиялық түсінік. Этнография және этнология. Этнографиялық зерттеулер. Н.Н.Миклухо-Маклай, Льюис Морган.

*Өлкетану деген не?* Тарихи өлкетану. Тарихи география. Тарихи демография. Мұрағаттану. Мұрағат – жазба ескерткіштердің қоймасы.

*Тарихи уақыт*. Тарихтағы уақыттың бағыты. Есепші – қазақтың болжағыштары, көріпкелдері. Әр түрлі халықтардың жыл қайыруы. Қазақша жыл қайыру. Мұсылмандық жыл қайыру. Хижра. Юлиандық, григориандық күнтізбе.

*Тарих және кеңістік*. Кеңістік туралы түсінік. Қазақ халқының кеңістік туралы ұғымы. Жердің шар тәрізді екенін қазақтардың білуі.

*Тарихи карта*. Тарихи карталардың қалыптасу тарихы және оны жетілдіру. Ежелгі қытайлар мен гректердің карталары. Орталық Азияда картаның құрылымы. Әл-Хорезми және оның «Жер туралы кітабы». Карта құрылу дәуіріндегі ұлы географиялық ашылулар. Тарихи картада қазақ жерінің сипатталуы. Әл-Ыдырыстың карталары. С.Ремезовтың «Сібірдің сызба кітабы», И.Г.Ренаттың Қазақстан картасы.

Қазақстан – дүниежүзіндегі ең ірі мемлекеттердің бірі. Дүниежүзілік картадағы Қазақстан. Қазақстан аумағы. Халқы. Топонимика (Жер-су атаулары). Қазақстан табиғаты. Қазақстанның байлығы. Пайдалы қазбалар.

*Қазақстанның тұрғындары*. Қазақстан халықтары – көп ұлтты. Әр түрлі халықтардың Қазақстан территориясына қоныстану кезеңдері. Қазақстан Республикасының ұлттар жөніндегі саясаты. Мемлекеттік тіл.

*Қазақстан қалалары*. Қазақстандағы қалалардың құрылу тарихы. Ірі қалалар – Түркістан, Ақтау, Ақтөбе, Алматы, Атырау, Қостанай, Қызылорда, Семей, Қарағанды, Шымкент.

*Қайталау (1 сағат*)

**2-бөлім. Тарихқа саяхат (17 сағат)**

*Адамды кім жаратты?* Адамның шығу тегі. Алғашқы адамның пайда болуы туралы түсініктер. Әлемнің пайда болуы туралы қазақ аңыздары.

Адам туралы жаңа уақыттардағы ілімнің дамуы. Адамның шығу тегі туралы ғылыми көзқарастар. Жердің алғашқы адамдары. Саналы адам. Қазақстан территориясындағы ежелгі адамдар. Археолог Х.Алпысбаевтың ашулары.

*Қазақстан территориясындағы тас дәуірі*. Палеолит – ерте тас дәуірі. Ежелгі еңбек құралдары. Адамдардың тайпалары. Табиғат. Ауа-райы. Мұздақтардың еруі.

Мезолит – орта тас дәуірі. Күннің жылынуы, мұздақтардың еруі. Садақ пен жебенің өнертабысы, бумеранг. Жеке аң аулаулар. Ең алғашқы мал шаруашылығының белгілері және егін шаруашылығы. Жаңа еңбек құралдарының пайда болуы.

Неолит – жаңа тас дәуірі. Микролиттік мәдениет. Мал шаруашылығы мен жер өңдеудің қалыптасуы.

*Қазақстан территориясындағы қола дәуірі*. Алғашқы металдар. Қола өнертабысы. Қола кезеңінің ерекшеліктері. Егін шаруашылығының дамуы. Мал шаруашылығы. Андронов мәдениеті. Энеолит мәдениеті.

Қол дәуіріндегі тайпалар – арийлар, турлар, қияндар. Қола кезеңіндегі тайпалар мәдениеті. Петроглифтер. Ә.Марғұлан. Беғазы-Дәндібай мәдениеті.

*Сақ тайпалары.* Сақтар – Ежелгі Қазақстанды мекендеушілер. Сақтар туралы парсылардың және гректердің жазбалары. Сақтардың тұрмысы, шаруашылығы, олардың салт-дәстүрлері. Көшпелі мал шаруашылығы.

*Сақ билеушілері*. Сақтардың басқару жүйесі. Томирис пен Зарина – сақтардың атақты патшалары(ханшайымдары)

*Сақтардың тәуелсіздік үшін күрестері*. Парсылармен соғысы. Шырақтың жорығы.

*Сақ мәдениеті*. «Алтын адам – баға жетпес мұра». «Мәдени мұра» бағдарламасына сәйкес қазіргі уақыттағы Берелдегі, Шіліктідегі, Шірік Рабад қалашығындағы археологиялық зерттеулер.

*Қазақстан территориясындағы ғұн тайпалары*. Мөде – ғұн мемлекетінің негізін қалаушы. Ғұндардың тарихы. Ғұндардың шаруашылығы, тұрмысы. Халықтың ұлы көші. Атила (Еділ) – ұлы жаулап алушы.

*Қазақстан территориясындағы көне түркілер*. «Түркі» түсінігі. Түркі қағанатының пайда болуы. Бумын қаған – Түркі қағанатаның негізін қалаушы. Көне түркілердің тұрмысы, қызметі. Көне түркілердің мәдениеті, дінге сенушіліктері.

*Көне түркі жазбалары*. Білге қаған, Күлтегін, Тоныкөк жазбалары. «Мәдени мұра» бағдарламасына сәйкес көне түркілердің тасқа жазылған жазулары.

*Ұлы Жібек жолы* – Маңызды сауда жолы.

*Қайталау (1-сағат*)

*Әл-Фараби* – Шығыстың көрнекті ойшылы. Аристотельден кейінгі екінші ұстаз. Әл-Фарабидің философия, математика, физика, медицина, логика, этика, және география ғылымдарынан көптеген еңбектері бар. Этномәдени орталық құрылысы және Әл-Фараби кесенесі.

*Орта ғасырлардағы Қазақстан қалалары*. Қалалардың құрылуы. Қалалардың құрылысы.

*Ірі қалалар* – Түркістан, Сығанақ, Сайрам, Тараз, Қалалардың әкімшілік, сауда-саттық, мәдениеттегі рөлі.

*Отырар* – қаһарман-қала. Отырардың тарихы. Отырар қорғанысы. Қайыр хан. «Мәдени мұра» бағдарламасына сәйкес ежелгі қалалар мен қалашықтар Бозақ, Отырар, Сауран, Талғар, Қойлық, Сарайшыққа осы заманғы археологиялық зерттеулер жүргізу.

*Қазақ халқының қалыптасуы*. Қазақ халқының бұрынғы ата-бабалары. Сақтар, үйсіндер, қаңлылар, түркілер, түргештер, қарлұқтар. Оғыздар, қыпшақтар – қазақ халқының ата-бабалары.

*Қазақ хандығының құрылуы*. «Қазақ» терминінің пайда болуы және маңызы.

*Алтын Орданың ыдырауы*. Ақ Орданың құрылуы. Әбілхайыр хан мемлекеті. Жәнібек пен Керей сұлтандардың бөлінуі және өздерінің тектерімен Моғолстан территориясына қоныстануы. Қазақ хандығының құрылуы. Жүздердің қалыптасуы. Қасым хан тұсындағы қазақ хандығының күшеюі.

*Қазақ хандығының тарихы*. Хан – халық билеушісі. Монархия. Аңызға айналған қазақ хандары. Алаша хан. Уыз хан(Оғыз хан). Жошы хан. Қазақ хандары. Жәнібек, Керей, Бұрындық, Қасым, Хақназар, Тәуке.

*Қазақ билері*. Қазақ қоғамындағы билердің рөлі. Би – дана, шешен, қазылар. Төле би – жоғарғы би. Қазыбек би, Әйтеке би. «Жеті жарғы» заңдар жинағын жазуға билердің қатысуы. Тәуке – ақылды хан. Тәуке ханның ел басқарған уақыты – «қазақтардың алтын ғасыры».

*Қазақ батырлары*. Қазақ қоғамындағы батырлардың алатын орны. Қарасай батыр. ХҮІІІ ғасырдың ұлы батырлары. Бөгенбай батыр. Қабанбай батыр. Наурызбай батыр. Баян батыр. Малайсары батыр.

*Қайталау (1 сағат)*

*Қазақстан мен Ресей*. Қазақстанның Ресейге қосылуы. ХҮІІІ ғасырдың бірінші жартысындағы Қазақстанның жағдайы. Әбілхайыр ханның Ресей құрамына кіруге ұмтылысы. Кіші жүз қазақтарының Ресей империясының құрамына кіруі. ша хан.тасуы. Қасым хан тұсындағы қазақ хандығының күшеюі.қоныстануы. осы заманғы археологиялы громатасы А.Тевкелевтің елшілігі.

*Абылай хан*. Өмірі мен саяси қызметі. Абылай ханның жоңғарларға қарсы күресі.

*Қазақ халқының ХІХ ғасырдағы өз тәуелсіздіктері үшін күрестері*. Кенесары Қасымұлының Ресейдің отаршылдық саясатына қарсы көтерілісі. Бөкей ордасындағы Исатай Тайманұлы мен Махамбет Өтемісұлы басқарған көтерілістер. Махамбет өлеңдері.

*Қазақтың ұлы ғалымы Ш.Уәлиханов*. Ш.Уәлихановтың өмірбаяны. Омбыдағы кадет корпусында білім алуы. Ф.М.Достоевскиймен достығы. Ғылыми жұмыстары. Қашғарға сапары

*Абай Құнанбаев* – қазақ жазба әдебиетінің негізін салушы. Абайдың балалық шағы. Абай-сазгер. Абай өлеңдері. Қара сөздері.

*Ыбырай Алтынсарин* – ғалым, ағартушы. Ы.Алтынсарин – ғалым, педагог. Қазақстанда қыздарға білім беретін мектептің негізін салушы.

*Қайталау (1 сағат)*

**3-бөлім. Әлемдегі кереметтер. (10 сағат)**

*Архитектуралық ескерткіштер*. Ежелгі құрылыстар. Үйлер құрылысы. Орта ғасырлардағы архитектуралық ескерткіштер. Қозы Көрпеш пен Баян Сұлу, Бабаджа-қатын, Айша бибі, Алаша хан, Сырлытам, Қожа Ахмет Иассауи кесенесі. Қазіргі кезде «Мәдени мұра» бағдарламасына сәйкес Қара сопы, Мақұл там, Мола Қалан, Ысқақ ата, Жәбірейіл кесенелерін қалпына келтіру жұмыстары

*Наурыз мейрамы*. Қазақ халқының мейрамы. Наурыз – жаңа жыл.

*Қазақ халқының шешендік өнері* – Шешендік өнер және оның қазақ халқының мәдениетіндегі алатын орны. Шешендердің өнерлері. Жиренше шешен, Аяз би, Алдар көсе, Төле би, Қазыбек би, Әйтеке билердің шешендік өнерлері.

*Қазақ халқының музыка өнері*. Дала әуендерінің ерекшеліктері. Күй өнері. Құрманғазы, Тәттімбет, Ықылас, Қорқыт.

*Халық ауыз әдебиеті*. Ауызша тарих – көненің бейнесі. Дастан, аңыз-әңгімелер, шежірелер.

*Қазақ халқының дін көзқарастары*. Діннің пайда болуы. Ежелгі адамдардың діни ғұрыптары. Қазақ халқының алғашқы дінге сенушілігі.

*Қазақ халқының материалдық мәдениеті*. Қазақтардың тұрғын үйлері. Киіз үй. Киіз үйдің түрлері. Қазақ халқының ұлттық киімдері. Қазақтардың қолөнер бұйымдары. «Мәдени мұра» бағдарламасына сәйкес қазақ өнерінің кешенді зерттелуі.

**4-бөлім. Қазақстан ХХ ғасырда (10 сағат)**

*Қазақстанда Кеңес билігінің орнауы.*1917 жылғы патша жарлығы. 1917 жылы қазанда қызыл әскерлермен билікті жаулап алуы. Азамат соғысы. КСРО-ның құрылуы.

*Алаш қозғалысы*. Алаш партиясы – Қазақстандағы беделді саяси күш. Әлихан Бөкейханов, Ахмет Байтұрсынов, Міржақып Дулатов. 1917 жылы желтоқсанда екінші жалпықазақтық съезінде Алаш Орда үкіметінің құрылуы., Ахмет Байтұрсынов, Міржақып Дулатов, ы.улары., Қазыбек би, Әйтеке билердің шешендік өнерлері.тары жүргізілуде.

*20-30жылдардағы Қазақстандағы өнеркәсіптің дамуы*. Азамат соғысынан кейінгі Қазақстанның әлеуметтік-экономикалық дамуы. Индустрияландыру туралы түсінік Оның мақсаты мен міндеттері. Индустрияландыру жетістіктері. Түрксіб – индустрияландырудың ірі нысаны.

*Қазақстан ұжымдастыру жылдарында*. Ұжымдастырудың мақсаты мен міндеттері. Байлар шаруашылығын тәркілеу. Колхозға зорлықпен біріктірілген шаруалар. Малдың қырылуы. 1931-1933 жылдардағы ашаршылық. Қазақ халқының басындағы қайғысы. (азапты күндері)

Карлагтың пайда болуы.

*ХХ ғасырдың 20-30 жылдарындағы ғылым мен мәдениеттің дамуы.* Сауатсыздықты жою. Халыққа білім берудің дамуы. Жоғары және орта білім берудің дамуы. Ғылым мен мәдениет. Қазақ кеңес өнерінің қалыптасуы. Әміре Қашаубаев – танымал қазақ әншісі. Жұмат Шанин – актер, режиссер. Әбілхан Қастеев – суретші.

*Қайталау (1 сағат)*

*1941-1945жж. Қазақтан Ұлы Отан соғыс жылдарында*.

КСРО-ға қарсы Германияның фашистік әскери жоспары. Ұлы Отан соғысының басталуы. Қазақстан- майдан арсеналы. Қазақстандықтардың соғыс жылдарындағы еңбек қозғалысы.

*Қазақстандықтар Мәскеу үшін шайқаста*. Бауыржан Момышұлы. Мәлік Ғабдуллин. Төлеген Тоқтаров. Рамазан Елебаев.

*Қазақстандықтар Ленинград үшін шайқаста*. Әлия Молдағұлова. Мәншүк Мәметова. Сұлтан Баймағанбетов – Кеңес Одағының батырлары.

Ұлы Жеңіске қазақстандықтардың қосқан үлесі**.**

*Тың игеру*. Тың және тыңайған жерлерді игеру. Тың және тыңайған жерлерді игеру себептері. Тың игеруге Қазақстанға 2 млн. адамның келуі. Тың игерудің келеңсіз салдары.

*Ғарышты игеру*. Қазақстан – ғарыш басқармасы. Байқоңыр. Қазақстандық ғарышкерлер – Тоқтар Әубәкіров, Талғат Мұсабаев.

*Қазақстандағы ғылым мен мәдениеттің дамуы*. Қ.И.Сәтпаев – қазақтың тұңғыш академигі, ҚазҒА бірінші президенті.

*Осы заманғы Қазақстандағы мәдениет пен өнер*. Бейнелеу өнері, архитектура, музыка, қазақ киносы. Әдебиеттің дамуы. «Мәдени мұра» бағдарламасы не үшін қабылданды?

*Қайталау (1 сағат)*

**5-бөлім. Тәуелсіз Қазақстан (10 сағат)**

*Қазақстан – егеменді мемлекет.* КСРО-ның құлауы. Қазақстан мемлекетінің тәуелсіздігі туралы заң.

Н.Ә.Назарбаев – тәуелсіз Қазақстанның тұңғыш президенті.

*Ата Заң* – Тәуелсіз Қазақстанның негізгі Заңы. Тәуелсіз Қазақстанның бірінші Конституциясы 1993 жылы 28 қаңтарда қабылдануы. Қазіргі қолданыстағы Ата заң 1995 жылы 30 тамызда қабылданған. Конституцияның мазмұны мен оның құрылымы. ҚР азаматтарының құқықтары мен міндеттері.

Қазақстан – демократиялы, құқықтық мемлекет.

*Қазақстан Республикасының Мемлекеттік рәміздері.* Мемлекеттік рәміздер туралы түсінік. Қазақ халқының мемлекеттік рәміздері тарихынан. ҚР азаматтарының конституциялық міндеттері - мемлекеттік рәміздерді құрметтеу.

*Қазақстанның ұлттық валютасы*. *Нумизматика деген не?* Ақша қалай пайда болды? Ұлттық валюта – теңгенің пайда болу тарихы.

Қазақстан экономикасындағы теңгенің маңыздылығы.

*Астана* – Қазақстанның жаңа астанасы. Біздің еліміздің басты қаласы. Қазіргі Астананың орнында орта ғасырлық Бозок қалашығының болуы. Қазақстанның алғашқы астаналары – Орынбор, Қызылорда, Алматы. 1997 жылы Астана – Қазақстанның астанасы болып жариялануы.

*Қазақстан болашақ жолында*. Қазіргі уақыттағы Қазақстанның әлеуметтік-экономикалық дамуы. ҚР жоғарғы билік органдары. Президент Н.Ә.Назарбаевтың ішкі және сыртқы саясаты. Қазақстан – бүкіл әлемдік қоғамдастыққа толық құқылы мүше.

*Жылдық қортынды қайталау.*

**6 сынып**

**ЕЖЕЛГІ ҚАЗАҚСТАН ТАРИХЫ**

(барлығы 34 сағат, аптасына 1 сағат)

**Кіріспе (1 сағат**) 6 сыныпта Қазақтан тарихы нені үйретеді.

**1 бөлім. Ежелгі адамдардың өмірі.**

*Ертедегі аңшылық пен терімшілік (5 сағат)*

*Алғашқы адамдардың пайда болуы.* Адамның шығу тегі. Ежелгі адамдардың іс-әрекеттері. Аңшылық. Терімшілік.

Алғашқы адамдардың Қазақстанда пайда болуы. Алғашқы тастан жасалған еңбек құралдары.Адамдардың үйірі – алғашқы адамдардың қоғамдық ұйымы.

*Алғашқы адамдардың өмірі*. Еңбек құралдарын жетілдіру. Палеолитттен неолитке дейінгі еңбек құралдарындағы өзгерістер. Ұлы мұздақтар. Отты қолдану.

*Ерте тас дәуірі Қазақстан территориясында (палеолит*). Төменгі және жоғарғы палеолит. Қазақстан жерінде палеолит дәуірінің тұрақтары. Еңбек құралдары. «Саналы адамның» пайда болуы. Рулық қауымның пайда болуы. Көсемдер. Ақсақалдар.

*Қазақстан территориясы орта тас дәуірінде. (мезолит*) Орта тас дәуіріндегі ерекшеліктер. Микролиттердің пайда болуы. Садақ пен жебе жасаудағы өнертабыстар. Алғашқы адамдардың қоғамдық өміріндегі өзгерістер. Рулық қауымның нығаюы. Тайпалардың бірігуі. Жер өңдеу және мал шаруашылығының тууы. Еңбек бөлінісінің басталуы.

Мұздақтардың еруі. Күннің жылынуы. жануарлар әлемі мен өсімдіктер дүниесіндегі өзгерістер. Қазақстан территориясындағы мезолит дәуірінің тұрақтары.

*Қазақстан территориясы жаңа тас дәуірінде. (неолит*) Неолит төңкерісі. Жер өңдеу мен мал шаруашылығына көшу. Гончарлық кәсіптің пайда болуы. Балшықтан жасалған ыдыстар заманы. Тоқыма өнері. Тастан, сүйектен жасалған жасалған еңбек құралдары. Қазақстан территориясында неолит дәуірінің тұрақтары. Неолит дәуірінің ескерткіштері. Рулық қауымның аналықтан аталыққа көшуінің басталуы.

*Мыстытас дәуірі (энеолит*). Алғашқы металларды өңдеу. Мыс. Қалайы. Еңбек құралдарын жетілдіру. Энеолиттің ерекшеліктері. Еңбек бөліністері. Патриархаттың бекітілуі. Қазақстан территориясында энеолит дәуірінің тұрақтары.

Алғашқы адамдардың өздерін қоршаған орта туралы айтқан (ой-пікірлері). Діннің пайда болуы. Анимизм. Тотемизм. Фетишизм, Магия – алғашқы діни ұғымдар. Тілдердің дамуы. Құдай мен әруақтарға сену.

Өнердің тууы. Бейнелеу өнері.

***Қола дәуіріндегі Қазақстан (5сағат)***

*Қола дәуірінің негізгі ерекшеліктері*. Қола – мыс мен қалайының қоспасы. Қолдан жасалған еңбек құралдары. Қазақстан территориясындағы мыстың табылған жерлері. Андронов мәдениетінің қоныстары. Андроновтардың шаруашылығы мен тұрмысы. Андроновтардың үйлері.

Қола дәуіріндегі адамдардың қоғамдық-мәдени өмірлеріндегі шаруашылық өзгерістер.

Климаттың өзгеруі. Отырықшы және жартылай көшпелі мал шаруашылығы. Отырықшы жер өңдеу. Адамдардың қоныстары.

Беғазы-Дәндібай мәдениеті. Жеке меншіктің пайда болуы. Зергерлік өнер.

*Қайталау*

**2 бөлім. Ерте темір дәуіріндегі Қазақстан. (20 сағат)**

*Көшпелі мал шаруашылығы - өнімді шаруашылық.*

*Көшпелі мал шаруашылығының пайда болуы*. Отырықшылықтан көшпелі мал шаруашылығына ауысу. Малдың түрлері. Киіз үй – көшпелілердің баспанасы. Отырықшы мен көшпелі өмір арасындағы айырмашылықтар.

*Көшпелі мал шаруашылығы*. Мал шаруашылығымен айналысатын көшпелілердің салт-дәстүрлері. Жайылым түрлері – көктеу, жайлау, күздеу, қыстау. Наурыз мейрамы. Көшпелілердің мәдениеті.

**Қазақстан аумағындағы тайпалық одақтар және алғашқы мемелекеттер.** *Сақтар. Сақтардың қоныстануы*. Сақ қоғамы. Сақтар туралы алғашқы деректер. Сақтар туралы Геродоттың айтқандары.

Сақтар туралы парсылардың мәліметтері. Сақ тайпаларының қоныстануы. Сақтар – Тиграхауда, парадарайя, хаомаварга.

Сақтар қоғамының құрылымы.

*Сақтардың шаруашылығы, тұрмысы*. Сақтардың шаруашылығы, тұрмысы туралы Геродоттың жазбасы. Мал шаруашылығы және егін шаруашылығы. Темірді пайдалану.

*Тәуелсіздік үшін сақтардың күресі*. Қазақстан жеріне парсы әскерлерінің басып кіруі. Сақ патшасы – Томиристің парсы патшасы Кирге қарсы күресі. Шырақтың ерлігі. Александр Макендонскийдің әскеріне қарсы күрестер.

*Сақ мәдениеті*. Сақ ескерткіштері. Есік және Бесшатыр қорғаны. «Алтын адам». Сақтардың зергерлік өнері. «Аң стилі».

«Мәдени мұра» бағдарламасы негізінде сақтардың астанасы болған Шірік-Рабат, Қызыл Уықтағы обалар, Берел, Шіліктідегі қорымдар мен патшалардың мәйіттеріне жүргізілген зерттеулер.

*Үйсіндер.* Үйсін тайпалары. Үйсіндердің қоныстанған жерлері. Үйсіндер туралы жазба мәліметтер, деректер.

*Үйсіндердіің қоғамдық орналасуы*. Ғұн – үйсіндердің билеушісі.

*Үйсіндердің тұрмысы, шаруашылығы*. Мал шаруашылығы. Жер өңдеу. Отырықшылық. Кәсіп. Зергерлік өнер. Қарғалы тәтісі. Салт-дәстүрлері, дінге сенімділіктері.

*Қаңлы.* Қаңлылар туралы жазбаша деректер. Қаңлылардың тарихы туралы қытай және иран жазбалары. Қаңлылардың археологиялық ескерткіштері. Қостөбе, Көк-Мардан, Пұшық-мардан. Қаңлылардың қоныстануы. Қоғамдық құрылуы.

*Қаңлылардың шаруашылығы мен тұрмысы*. Жер өңдеу. Мал шаруашылығы және кәсіптері. Металдарды өңдеу. Сауда. Қаңлы мәдениеті және діншілдік.

*Ғұндар.* Ертеді ғұндардың тарихы жайлы қытай жазбалары. Шаньюй. Мөде – ғұн мемлекетінің негізін салушы. Ғұн мемлекетінің құрылуы. Ғұн тайпаларының бірігуі.

*Халықтардың ұлы қоныс аударуы.* Ғұндардың батысқа қоныс аударуы. Ұлы әскербасы Аттила (Еділ) және оның жорықтары. Ғұн жорықтарының маңызы. Тарихи әдебиеттердегі ғұн образы.

*Шаруашылығы.* Ғұн қоғамының құрылуы. Ғұн мәдениеті. Мал шаруашылығы. Жер өңдеу. Қоныстануы, кәсіптері. Қоғамдық құрылу. Ғұн мәдениеті. Зергерлік өнер. «Полихром стилі».

*Сарматтар*.

*Сармат тайпасының қоныстануы.* Савромат, дай, каспий, гиркон тайпалары. Сарматтардың қоғамдық құрылысы. Әскери демократия. Әлеуметтік теңсіздік.

*Сарматтардың тұрмысы. Шаруашылығы*. Мал шарауашылығы. Егін шаруашылығы. Сарматтардың материалдық мәдениеті. Археологиялық ескерткіштер. Сынтас.

**Ерте темір дәуіріндегі Қазақстан аймақтары**

*Ерте темір дәуіріндегі Орталық Қазақстан*.

Сарыарқа – ұлы дала. Сарыарқа тұрғындары – аргипейлер, исседондар.

*Шаруашылығы.* Маусымдық жайлаулар. Ерте темір дәуіріндегі ескерткіштер. Тасмола археологиялық мәдениеті. «Мұртты» обалар.

*Ерте темір дәуіріндегі Солтүстік Қазақстан*. Табиғи-климаттық ерекшеліктер. Савроматтар мен аргиппейлер – Солтүстік Қазақстан тұрғындары. Шаруашылығы. Мал шаруашылығы және оның ерекшеліктері. Археологиялық ескерткіштер. Металл өңдеу.

*Ерте темір дәуіріндегі Шығыс Қазақстан*. Табиғи климаттық жағдай және елді мекендер. Шілікті даласынан табылған Патша қорғандары. Берел қорымдары. Шығыс Қазақстан мәдениеті. Полихром стилі. «Мәдени мұра» бағдарламасы негізінде ежелгі қалашықтар мен қорымдарға археологиялық зерттеулер.

*Қайталау.*

**ІІІ бөлім. Қазақстан көшпелілерінің мәдени жетістіктері (4 сағат)**

*Дін және мәдениет.*

*Ежелгі Қазақстанның мәдениеті*.

Сақтардың имандылық әдептегі ережелері. Өмірдің адамгершілік формалары және басқару әкімшілігінің қатал жүйесі. Ғұндардың тұрғын үйлері. Көшпелілердің киімдері. Шалбар – көшпелілердің өнертабысы. Аттарды баппау. Көшпелілердің әскери жетістіктері.

*Көшпелілердің салттары мен дінге сенушілігі*. Көк Тәңірі. Әруақтарға сиыну. Жерлеу рәсімдері.

*Ежелгі адамдардың антропологиялық сипаты.* Антропология деген не? Қола кезеңіндегі адамдардың антропологиялық сипаттамасы. Ерте дәуір кезеңіндегі адамдардың бейнесі.

*Жылдық қорытынды қайталау*

**7 сынып**

**ОРТА ҒАСЫРЛАРДАҒЫ ҚАЗАҚСТАН ТАРИХЫ**

**( Ү ғасыр –ХҮІІ ғасырдың соңына дейін)**

(барлығы 51 сағат, аптасына 1,5сағат)

***Кіріспе* (1 сағат**) Дәуірге сипаттама. сипаттама. Даму ерекшеліктері, Орта ғасырлар ұғымы және оның маңызы. Орта ғасырлар кезеңдері.

**1 бөлім. Ерте ортағасырлардағы Қазақстан (10 сағат)**

*Қазақстан территориясындағы ерте орта ғасырлық мемлекеттер* (6сағат)

*Түрік қағанатының құрылуы*. Жер аумағы, халқы, шаруашылығы және мәдениеті. Ақыртас – ерте орта ғасырлық мемлекет орталығы

*Батыс Түрік қағанаты*. Территориясы, әлеуметтік жағдайы мен шаруашылығы.

*Түргештер қағанаты*. Түркештердің шығу тегі. Түргеш қағанатының құрылуы. Сыртқы саясат. Шаруашылығы мен пен мәдениеті. Соғдылықтар Жетісуда.

*Қарлұқтар мемлекетінің құрылуы*.

Жер аумағы, халқы, шаруашылығы. Саяси жағдайы Мәдениеті. Ислам дінін қабылдауы. Түркі жазуының қалыптасуы, Қағанаттың ыдырауы. Қойлық – қарлұқтардың астанасы.

*Оғыз мемлекетінің құрылуы*.

Оғыздар тайпаларының орналасқан жері. Қоғамдық құрылысы. Этникалық құрамы. Қазақстан территориясында оғыздар олардың шаруашылығы мен үй кәсіпшілігі. Қолөнер. Оғыз мемлекетінің ыдырауы. Жанкент – оғыздар астанасы.

*Қимақ мемлекетінің құрылуы*. Қағанаттың қоғамдық және саяси жағдайы. этникалық және тайпалық құрамы. Қимақтар мемлекетінің құлауы. Қимақтар мәдениеті мен қолөнері.

**ҮІ-ІХ ғасырлардағы отырықшылар және көшпелілер мәдениеті (3 сағат)**

*Дәуір мәдениетінің сипаттамасы.* Көшпелі және отырықшы мәдениеттердің өзара әсері. Қалалар мен қоныстар. Тұрғын үй. Қорғаныс құрылысы. Қала ғимараттары. Кесенелар, мешіттер молалар. Керамикалық бұйымдар және қыш құмыралар жасау. Металлургия және металл өңдеу. Қолөнер. Сауда. Ақша. Көшпелілердің материалдық мәдениеті, оның ерекшеліктері.

*Сәулет және өнер*. Діни сәулет өнері. Бейнелеу өнері. Қолданбалы өнер.

Әдебиет және дін. Тіл, жазу және мәдениет. Ертедегі түркілер жазуы. Араб жазуы. Халық ауыз әдебиеті. Ислам және басқа діни сенімдер.

*Қайталау (1 сағат)*

**2 бөлім. Орта ғасырлардағы Қазақстан (25 сағат)**

*Кейінгі орта ғасырларда Қазақстан территориясында құрылған мемлекеттер (4 сағат)*

*Қарахан мемлекеті*. Мемлекеттің құрылуы, территориясы, саяси құрылысы және шаруашылығы. Жер иелену түрлері. Мәдениет.

*Наймандар, керейттер және жалайырлар*. Тайпалардың орналасуы. Саяси құрылысы мен шаруашылығы. Тайпа одақтарының өзара қатынастары.

*Қарақытайлар* *Жетісуда.* Қоғамдық- саяси құрылысы. Алым-салықтар жүйесі. Сыртқы байланыстары.

*Қыпшақ хандығы*. Қоныстанған жерлері, этникалық құрамы, шаруашылығы, саяси жағдайы мен сыртқы байланыстары.

**Қазақстан жеріндегі Ұлы Жібек жолы. (2 сағат)**

*Жібек жолының пайда болуы* *және оның қызметі*.

Керуен жолдарының бағыттары. Тоғысқан жерлерде орналасқан қалалар, олардың саудасы мен экономикасының дамуы.

Ұлы Жібек жолының мәдениетті дамыту және халықтар арасындағы өзара байланыстарды нығайтуға қосқан үлесі.

*Жібек жолының Қазақстан жері арқылы өтетін жолдарының басты тармақтары*. Жетісу – Ұлы Жібек жолының шығыстағы негізгі қақпасы. Оңтүстік Қазақстан –Ұлы Жібек жолының Батысқа шығатын негізгі қақпасы.

Жібек жолының Қазақстан үшін әлеуметтік-экономикалық маңызы. «Мәдени мұра» бағдарламасына сәйкес Ұлы Жібек жолының Жетісу аумағындағы бөліктерін зерттеу.

**Х-ғасырдан-ХІІІ ғасырдың басындағы Қазақстанның мәдениеті (5 сағат)**

*Қалалардың дамуы.* Отырар, Тараз, Түркістан, Сарайшық, Сайрам, Сығанақ т.б. Қала құрылысындағы сәулет өзгерістері. Қорғаныс құрылыстары. Қоғамдық ғимараттар: цитадель, базар алаңы, архитектуралық ерекшеліктері. Тұрғын үйлер.

«Мәдени мұра» бағдарламасына сәйкес орта ғасырлық қалалар туралы зерттеулер

*Қолөнердің мен сауданың дамуы дамуы*. Кыш- құмыралар кәсіпшілігі. Мыс кәсіпшілігі. Тас өңдеу. Сауда және ақша айналымы. Зергерлік өнер. Ұсталық өнер. Жер шаруашылығы.

*Сәулет өнері және құрылыстың дамуы*. Сәндік - қолданбалы өнер оның ерекшеліктері. Мазарлар, Кесенелер, Мешіттер, Моншалар. Дамаскідегі Бейбарыс сұлтанның мешіті.

*Дін және мәдениет*. Діни нанымдар оның әртүрлілігі.

Ислам діні мен араб тілінің ғылым мен мәдениетті дамытудағы әсері. Отыра кітапханасы. Ғылым мен мәдениеттің гүлденуі: математика, философия, әлеуметтану, музыка, жаратылыстану, тіл білімі, медицина және ғылымның басқа салалары. Халық медицинасы.

*Ғылым мен білімнің дамуы*. Тіл, ғылым мен әдебиет. Түркі тілдес халықтардың ортақ аса көрнекті ғалымдар мен ойшылдар, ақындар: Әбу Насыр әл-Фараби, Әбу Райхан Бируни, Жүсіп Баласағұн.

«Мәдени мұра» бағдарламасына сәйкес ұлттық мәдени орталықтардың құрылысы және әл-Фарабидің кесенесі туралы зерттеулер.

**ХІІІ -ХҮ ғасырдың бірінші жартысындағы Қазақстан (9 сағат)**

*Монғол империясының құрылуы.* Монғол империясының қоғамдық құрылысы. Монғол-татар әскерлерінің Қазақстанға баса көктеп кіруі. Халықтардың Шыңғыс хан шапқыншылығына қарсы қаһармандық шайқасы. Отырар қорғанысы. Монғол ұлыстарының құрылуы. Жошы мен Шағатай ұлыстары. Монғолдардың жаулауының әлеуметтік зардаптары.

*Алтын Орданың құрылуы*. Алтын Орданың күшеюі. Алтын Орданың қоғамдық құрылысы.

*Ақ Орда. Оның*  дербестікке ие болуы. Жер аумағы мен этникалық құрамы. Ішкі және сыртқы жағдайы. Шаруашылығы.

*Ақсақ Темір мемлекеті*. Темірдің әскерлерінің Алтын Орда, Ақ Орда, Моңғолстан, Қытай, Үндістан ға жорықтары, олардың салдары.

*Ноғай ордасы*. Жер аумағы және этникалық құрамы. Сарайшық қаласы - ХІІІ-ХҮ ғасырлардағы Ноғай Ордасының әкімшілік, саяси- экономикалық және мәдени орталығы. Ноғай Ордасының ыдырауы. Солтүстік Қазақстан мен Батыс Сібір, мекендеген негізгі тайпалардың этникалық құрамы мен олар орналасқан жерлер. Ішкі, сыртқы жағдайы.

*Әбілхайыр хандығы*. Хандықтың нығаюы және мемлекеттік құрылымы

*Қазақстан территориясындағы орта ғасырлық мемлекеттердегі мемлекеттік-әкімшіліктің құрылуы***.** Қоғамдық құрылысы. Жерді пайдалану және салық жүйесі. Хандықтардың мемлекеттік-әкімшіліктің құрылымы.

*Шаруашылық жағдайы*. Мал шаруашылығы мен егіншілік. Қалалар және қоныстар. Қолөнер.

**ХІҮ-ХҮ ғасырлардағы Қазақстандағы этникалық процесстер. Қазақ халқының қалыптасуы. (2 сағат**)

*Қазақстандағы этно-саяси үрдістер*.Халықтың этникалық құрамы және ежелгі туыстық белгілер. Этникалық өзгерістер және этно-саяси қоғамның қалыптасуы.

*Қазақ халқының қалыптасуы*. Қазақ жүздері. «Алаш» этнонимі және «Жүз» туралы. Өзбек- қазақ» халықтарының бөлінуі. Қазақ этнонимінің шығуы туралы.

***ХІҮ-ХҮ ғасырлардағы Қазақстан мәдениеті* ( 2сағат)**

*Материалдық мәдениет*. Баспана. Киім кешек. Әдеп- ғұрыптар мен салттар. Қалалықтардың өмірі мен тұрмысы. Қолөнер мен үй жиһаздарын жасау. Зергерлік және ұсталық өнер. Сауда, рухани мәдениет. Халықтың ауыз әдебиеті. Ертегілер мен аңыздар. Айтыс. Жұмбақтар мен Мақал-мәтелдер. Жазу. Білім. Сәулет өнері. Қазақ күйлері мен билері. Жыршылық өнер және жыраулар. Бақсылық өнер. Халық медицинасы. Әлемнің пайда болуы туралы халықтың түсінігі.

*Сәулет өнері және оның ерекшеліктері. Қала салу.* Кесене құрылысы. Түркістандағы Ахмет Йассауи кесенесі. Көк кесене. Кесенелер. Қолданбалы өнер. Зергерлік өнері.

Қайталау (1 сағат)

**3 бөлім. Кейінгі орта ғасырлардағы Қазақстан.**

**Біртұтас мемлекеттің құрылуы (15сағат)**

*Қазақ ұлттық мемлекетінің құрылуы. Ұлттық мемлекеттің құрылуының алғы шарттары. (3 сағат)*

Қазақ ұлттық мемлекетінің құрылуының алғышарттары. Жәнібек пен Керейдің қызметі.

Қазақ хандығының негізін қалаушылар – Жәнібек пен Керей. Жер аумағы, этникалық құрамы. Көрші мемлекеттермен қарым-қатынасы.

*Қазақ хандығының ішкі және сыртқы саясаты*. Хандықты басқару ісі және сыртқы байланыстар. Қазақ ұлттық мемлекетінің құрылуының тарихи маңызы.

**Қазақ хандығының ХҮІ-ХҮІІ ғасырлардағы дамуы (4 сағат)**

*Қасым хан*. Қасым хан тұсындағы Қазақ мемлекетінің күшеюі. Қасымның ішкі және сыртқы саясаты. Территориялық кеңеюі. Халықтың өсуі. Қасым заңдары.

*Хақназар хан*. Хақназар тұсындағы хандықтың қуаттылығының артуы мен саяси өрлеуі. Хақназар ханның ішкі және сыртқы саясаты.

*Тәуекел хан.* Тәуекел хан тұсындағы хандықтың ішкі жағдайы. Қазақ-өзбек қарым қатынастары. Орыс мемлекетімен қатынасы.

*Есім хан*. Ішкі және сыртқы саясаты. Тұрсын ханның бүлігі. Есім ханның заңдары.

**ХҮ-ХҮІІ ғасырлардағы Қазақ хандығының әлеуметтік-экономикалық дамуы. (2 сағат)**

*Қазақ хандығының мемлекеттік-әкімшілік құрылуы*. Ұлттық басқару жүйесі. Халықтың әлеуметтік құрамы.

*Шаруашылығы.* Көшпелі мал шаруашылығы. Көшпелі шаруашылықтың ерекшеліктері. Егін шаруашылығы. Қолөнер. Көшпенділер өркениеті. Қазақ қалалары және олардың тоқырау себептері.

**ХҮІІ ғасырдың екінші жартысындағы Қазақстан. (3 сағат)**

*Қазақ хандығының әлсіреуі.* Ішкі қайшылықтардың өршуі. Орталық биліктің әлсіреуі. Сыртқы жағдайдың хандықтың әлсіреуіне тигізген әсері.

*Тәуке ханның билік құруы және оның заңдары*. «Жеті жарғы». Ұлы билер. Тәуке хан тұсындағы қазақ хандығының ішкі және сыртқы саясаты.

*Қазақ хандығының сыртқы және ішкі саясаты*.

Қазақ-жоңғар қатынастары. Сібір хандығымен байланысы. Қазақ-орыс қатынастары.

**ХҮІ-ХҮІІ ғасырлардағы Қазақстан мәдениеті. (3 сағат)**

*Қазақ халқының мәдениеті*. Мәдениеттің жалпы сипаттамасы. Ауыз әдебиетінің дамуы. Ауыз әдебиетіне жалпы сипаттама.

*Әдебиет және өнер*: ақын-жыраулардың, халық әншілері мен сазгерлері шығармашылығы. *Жазу*. Күнтізбе. Материалдық мәдениет. Салттар. Киім-кешек пен ұлттық тағамдар.

Ислам діні оның таралуы. Қазақстандағы көшпенділер өркениеті.

*Қазақ халқының шығармашылық дәстүрі*. Доспамбет пен Жиембет жыраулар. Қазақ фольклоры: батырлар жыры, лиро- эпостық жырлар, әлеуметтік-тұрмыстық поэмалар. Ертегілер, аңыздар, мақал- мәтелдер. Саз өнері.

*Тарихи әдебиет*. Мұхаммед Хайдар Дулати. және «Тарих-и Рашиди» Қадырғали Жалайыридің «Жылнамалар жинағы», «Шыңғыс-наме», Қазақ халқының әдеби тілінің қалыптасуы.

**Қорытынды қайталау.**

**8 сынып**

**ҚАЗАҚСТАН ТАРИХЫ**

**(XVІІІ ғ.басы - 1914 жылға дейін)**

(барлығы 51 сағат, аптасына 1,5сағат)

**1 бөлім. Қазақстанның XVІІІ ғасырдағы әлеуметтік-экономикалық және саяси дамуы (12 сағат)**

*Кіріспе.* XVІІІ ғасырдың бірінші ширегіндегі қазақ хандықтарының ішкі, сыртқы жағдайы.

*Қазақ халқының Жоңғар басқыншыларына қарсы соғысы.*

Жоңғар мемлекетінің күшеюі*.* XVІІІ ғасырдың басында жоңғарлардың қазақ жерлеріне басып кіруі.

Негізгі шайқастар. 1723 жылғы «Ақтабан шұбырынды».

*Шапқыншылыққа қарсы азаттық күрес.* Басқыншыларды қазақ жерінен қуу. Қарақұм пен Ордабасындағы құрылтайлар. Азаттық күрестің көрнекті қайраткерлері; Абылай, Бұқар, Төле, Қазыбек, Әйтеке, Бөгенбай, Қабанбай, Наурызбай т.б

*Кіші жүздің Ресейге қосылуы.* Қазақ хандықтарының Ресеймен дипломатиялық, экономикалық, сауда және саяси байланыстары. Патша үкіметінің отарлық саясатының басталуы. ХҮІІІ ғасырдың 40-жылдарындағы Кіші жүз бен Орта жүзде қалыптасқан жағдай.

*XVІІІ ғасырдың ортасындағы Қазақстан.* Кіші жүздегі қайшылықтардың шиеленісуі. Қазақ- башқұрт қатынастары. Ресеймен экономикалық қатынастардың дамуы. Жер мәселесінің шиеленісуі.

*Абылай хан билігі.* Абылай ханның сыртқы саясатының сипаты. Жоңғар шапқыншылығына тойтарыс беруді ұйымдастыруы. Жоңғар хандығының әлсіреуі. Абылай ханның бүкіл қазақ жерлерін біріктіру жолындағы күресі. Абылай хан – аса көрнекті саяси қайраткер.

*Қазақтардың 1773-1775 ж. Е.И. Пугачев Шаруалар соғысына қатысуы.* Оның себептері, қатысу барысы, соғыстың жеңілуі.

*Сырым Датұлы бастаған ұлт-азаттық көтеріліс. Кіші жүз қазақтарының азаттық күресі.*  Себептері, барысы, аяқталуы және маңызы.

*XVІІІ ғасырдағы Қазақстан мәдениеті*

Ресей ғалымдарының Қазақстанды ғылыми зерттеуі. Олардың еңбектеріндегі Қазақстанның жағырапиясы, тарихы және этнографиясы. *Қазақ әдебиеті.* Ақтамберді, Бұқар жырау және т.б.

Қайталау.

**2 бөлім. ХІХ ғасырдың бірінші жартысындағы Қазақстанның әлеуметтік- экономикалық және саяси жағдайы (9 сағат)**

*Қазақстанда хандық биліктің жойылуы.* «Сібір қырғыздар жөніндегі жарғы» және Орта жүзде хандық биліктің жойылуы. «Жарғыдағы» әлеуметтік мәселелер. «Орынбор қазақтары жөніндегі жарғы», Кіші жүзде хан билігінің жойылуы «Жарғыдағы» әлеуметтік мәселелер.Сыртқы округтердің құрылуы.

*Реформа бойынша әкімшілік бөлініс***.** Қазақстанда патша үкіметінің нығаюы. ХІХ ғасырдың бірінші жартысында Қазақстан экономикасында болған өзгерістер. Қазақ қоғамының әлеуметтік жағдайы. Қазақтардың 1812 жылғы соғысқа қатысуы**.**

*Қазақстанда отарлық езгінің күшейе түсуі.* Патша өкіметінің бекеттері, станицалары мен линияларының салынуы. Қазақ жерін зорлықпен отарлау. Ұлт-азаттық қозғалыстың басталуы, барысы, қозғаушы күштері. Көтеріліс туралы түрлі көзқарастар. Қасым Абылайұлы және оның ұлдары- қазақ халқының ұлт-азаттық қозғалысының басшылары.

*1837-1847 жылдардағы Кенесары Қасымұлы бастаған ұлт-азаттық қозғалыс.*

Кенесары Қасымұлы- қаһарман батыр, қолбасшы, дипломат, мемлекет қайраткері. Кенесары хандығы. Ұлттық тәуелсіздік жолындағы бүкіл халықтық қозғалыс. Қоқан билеушілеріне қарсы күрес. Патша үкіметінің ұлт-азаттық қозғалысқа қарсы шаралары. Кенесарының опат болуы. Қозғалыстың жеңілуі, маңызы.

*1836-1838ж. Исатай Тайманұлы мен Махамбет Өтемісұлы бастаған көтеріліс.* Бөкей хандығының құрылуы. Территориясы. Шаруашылық, әкімшілік және саяси жағдайы. Көтерілістің себептері. Көтеріліс басшылары- Исатай Тайманұлы. Махамбет Өтемісұлы. Көтерілістің негізгі ошақтары. Көтерілістің жеңіліске ұшырауы.

*Жаңқожа Нұрмұхамедов бастаған Сырдария қазақтарының көтерілісі.*

Көтерілістің себептері, барысы. Орыс әскерлерінің Хиуаға жорығы. Қоқан хандығы ұстанған бағыт. Есет Көтібаров бастаған көтеріліс. Патша әскерлерінің Ақмешітті алуы. Қазақтардың Қоқан бектерінің үстемдігіне қарсы күресі.

**3 бөлім. Қазақстан- Ресей империясының отары (4 сағат)**

*Ұлы жүздің Ресейге қосылуы.* Ұлы жүз қазақтары Қоқан және Хиуа шонжарларының қоластында. Ресей әскерлерінің Оңтүстік Қазақстан мен Орта Азияны жаулап алуы. Ұлы жүздің Ресейдің қоластына өте бастауы. Отаршылдық Жетісуды отарлау тәсілдері. Верный қаласы негізінің салынуы. Лепсі, Талғар, Есік, Қырғыздардың Ресейге қосыла бастауы.

*Қоқан үстемдігіне қарсы азаттық күрес*.

Патша әскерлерінің Әулиеата, Шымкент және басқа да қалаларды басып алуы. Қоқан, Бұқар хандықтарының әлсіреуі.

*Ресейдің қазақ жерін басып алуының аяқталуы.* Қазақстанның Ресейге қосылуының салдары. Патша өкіметінің Қазақстандағы отарлық саясатының бұрынғыдан да күшеюі.

**Төртінші бөлім.**

**Қазақстанның ХІХ ғасырдың бірінші жартысындағы мәдениеті (4сағат)**

*Халық ағарту ісінің жайы*. Мұсылмандық білім беру жүйесі: мектептер мен медреселер. Орыс тілінде оқытатын мектептер. Азия мектебі, тау-кен мектептері, әскери оқу орындары.

*Ғылым және Қазақстанды ғылыми тұрғыдан зерттеу*.

Жағырапиялық зерттеулер. Декабристер мен петрашевскийшілердің Қазақстанға жер аударылуы және олардың ғылыми- зерттеу қызметтері. Қазақстанды зерттеген Ресей тарихшылары.

*Қазақ әдебиеті.* Қазақ әдебиеті, оның негізгі бағыттары және көрнекті өкілдері. Музыка мәдениеті. Музыкалық және поэзиялық жарыстар. Жыраулар, күйшілер, ақындар. Орыс –қазақ әдебиетінің байланыстары.

*Қазақстардың тұрмысы мен өмірі*. Сәулет өнерінің ескерткіштері. Шаруашылық еңбек құралдары. Қазақтардың қару – жарақтары. Үй- тұрмысы.

**Бесінші бөлім. *ХІХ ғасырдың екнші жартысындағы қазақ қоғамының саяси, әлеуметтік және экономикалық жағдайы. ( 11сағат*)**

*Қазақстандағы 1867-1868 жылдардағы реформа.*

Қазақстанда реформа жүргізудің себептері және оны дайындау. Орал, Торғай, Ақмола, Семей облыстарын басқару жөніндегі «Уақытша ереже». Облысты, уезді, болысты, ауылды әкімшілік басқарудағы өзгерістер. Реформаның отаршылдық мәні. Қазақтардың шұрайлы жерлерін патшаның әкімшілік орындарының одан әрі тартып жаппай тартып алуы.

*60-70 жылдардағы азаттық үшін күрестер.*  Күрестің себептері. Орал, Торғай облыстарындағы күрестің басталуы. Барысы. Патшаның жазалаушы әскерлерінің азаттық күресінің негізгі ошақтарын басуы. Маңғыстаудағы көтеріліс, оның басшылары. Жалдамалы жұмысшылардың көтеріліске қатысуы. Көтерілістің жеңілу себептері және маңызы.

*Қазақстанның экономикалық жағдайы.* Патша өкіметінің Қазақстандағы аграрлық саясаты және оның отаршылдық мәні. Орыс шаруаларын Қазақстанға жаппай қоныс аударту. Қазақтарды құнарлы жерлерден ығыстыру. Көшпелі өмірде болған өзгерістер. Ауыл кедейлерінің тұрмысының нашарлауы. Ауылдағы таптық жіктелу. Шаруашылықтың түрлі салаларының дамуы. Темір жол құрылысы. Сауда. Банк қызметінің ұйымдастырылуы. Қалалар. Жәрмеңкелер. Жалдамалы жұмысшылардың қалыптаса бастауы.

*Қазақстан- Қытай сауда қатынастары.*

Бұқтырма, Петропавл, Семейдің Синьцзянмен сауда-саттық жүргізетін орталықтарға айналуы. Сауда қатынасының одан әрі өркендеуі, оның себептері.

*Қазақстанның ХІХ ғасырдың соңындағы әлеуметтік-саяси дамуы*. Түркістан өлкесін және далалық облыстарды басқару жөніндегі ереже. Отарлық басқару жүйесінің нығаюы. Сот құрылысындағы өзгерістер, оларды жүргізудің түпкі мақсаты. Жұмысшы қозғалысының басталуы. Халықтың әлеуметтік жағынан теңсіздігі. Балалар еңбегін қанау. Жұмысшылар наразылығының түрлері. Алғашқы ереуілдер.

*Ұйғырлар мен дұңғандердің Жетісуға қоныс аударуы.*

Қытай жеріндегі ұйғырлар мен дұңғандердің жағдайы. Олардың бір бөлігінің Жетісуға қоныс аударуы, оның себептері. Алғашқы қоныстары. Шаруашылығы, егіншіліктің дамуы. Еңбекшілерді қанаудың күшеюі. Ұйғыр, дұңган мәдениетінің дамуы. Ұйғыр мен дұңған мәдениетінің көрнекті өкілдері. Ұйғырлар мен дұңған әдебиеті. Халықтардың өзара қарым- қатынасы.

Қайталау.

**Алтыншы бөлім. Қазақстанның ХІХ ғасырдың екінші жартысындағы мәдениеті. (5сағат)**

*Орыстың демократиялық мәдениетінің қазақ мәдениетіне тигізген ықпалы.* П.Семенов- Тянь- Шанскийдің зерттеулері, Қазақстан тарихының зерттелуі. Халыққа білім беру ісі. Орыстың азаттық қозғалысының өкілдерінің қазақтармен байланысы.

*Шоқан Уәлиханов- қазақтың ұлы ғалымы*. Шоқан Петербургте. Шоқан және Ф. М. Достоевский. Қазақстанға жер аударылған революцияшылдардың ХІХ ғасырдың 60- 70 жылдардағы қызметі, олардың жергілікті халықпен байланысы.

*Халыққа білім беру және ағартушы педагог Ыбырай Алтынсарин (0841-1889 жылдар*) ХІХ ғасырдың екнші жартысында халыққа білім беру ісінің жайы. Жаңа мектептер және олардың қиындықтары. Мектептер мен медреселер. Халық ағарту ісінің орталықтары. Оқу орындарын ұйымдастыру. Ыбырай Алтынсарин- жаңашыл педагог, қоғам қайраткері. Ы. Алтынсариннің өмірі, ағарту саласында халқына сіңірген еңбегі мен ғылыми- этнографиялық зерттеулері. « Қырғыз хрестоматиясы», ХІХ ғасырдың 60-70 жылдарындағы оқу-ағарту мекемелері және ғылыми қоғамдар. Кітапханалардың ашылуы. Азаматтық және діни оқу орындары. Халыққа білім беру ісіндегі қиындықтар және орын алған кемшіліктер.

*Ұлы ақын Абай Құнанбаев (1845-1904) және қазақ жазба әдебиетінің негізін салушы*. Ұлы ойшыл. Өмірі мен шығармашылық қызметі. Абай- аудармашы. ХІХ ғасырдың екінші жартысындағы әдебиет.

*Өнер және музыка*. Бейнелеу өнері. Қазақстан тақырыбына өз шығармаларын арнаған көрнекті суретшілер. Қолөнер және зергерлік.

Музыка мәдениеті. Құрманғазы Сағырбайұлы. Дәулеткерей Шығайұлы. Тәттімбет Қазанғапұлы. Ықылас Дүкенұлы. Әсет Найманбайұлы. Біржан Қожағұлұлы. Ақансері Қорамсаұлы және басқалар.

**Жетінші бөлім. ХХ ғасырдың бас кезіндегі Қазақстан ( 5сағат)**

*ХІХ ғасырдың соңы мен ХХ ғасырдың басындағы әлеуметтік- экономикалық жағдай.* Қазақ жерінің әкімшілік – территориялық бөлінісі. Халқы, патша үкіметінің отарлық саясаты салдарынан оның саны мен құрамының өзгеруі. Ауыл шаруашылығының жағдайы. Өнеркәсіп оның отаршылдық сипаты. Алтын, тұз, мұнай кәсіпорындарының жұмысы. Темір жол салу. Сауда өнеркәсіп буржуазиясының, жұмысшы табының қалыптаса бастауы. Жұмысшылардың әсіресе қазақ жұмысшыларының ауыр тұрмысы.

*Қазақстан Ресейдің 1905-1907 жылдардағы революция кезінде.*

Патша өкіметінің отарлау саясатының күшеюі. Жұмысшы қозғалысының басталуы, қазақ шаруалары қозғалысының күшеюі. Ұлт-азаттық қозғалыстағы қазақ интелегенциясының рөлі. Социал- демократиялық және кадеттік топтардың дағдарысы.

*Ұлттық- демократиялық қозғалыстың өрлеуі.* Қазақтың зиялы қауымының қызметі, оның көрнекті өкілдері: А. Байтұрсынов, М. Дулатов, М. Шоқай. М. Жұмабаев және басқалар.

Алғашқы қазақ баспасөздері: «Айқап» журналы, «Қазақ» газеті және олардың қызметі.

**Қайталау ( 1сағат)**

**9 сынып**

**ҚАЗІРГІ ЗАМАНҒЫ ҚАЗАҚСТАН**

**( 1914-2009)**

(барлығы 51сағат, аптасына 1,5 сағат)

**Кіріспе (1сағат)**

**Бірінші бөлім.**

***ХХ ғасырдың басы Қазақстан бірінші дүниежүзілік соғыс және 1916жылғы көтеріліс жылдарында (6сағат****)*

*Қазақстан Бірінші дүниежүзілік соғысы жылдарында.* Бірінші дүниежүзілік соғыс жылдарындағы Қазақстанның әлеуметтік –экономикалық жағдайы. Бірінші дүниежүзілік соғыстың Қазақстанға тигізген зардаптары. Қазақстан еңбекшілері жағдайының нашарлауы.

*1916 жылғы ұлт-азаттық қозғалыс*. Патша өкіметінің 1916 жылғы 25 маусымдағы жарлығы. Қазақ демократияшыл интеллигенцияның қызметі. Стихиялық көтерілістің басталуы, оның қозғаушы күштері мен сипаты. Көтерілістің Жетісу, Торғай және басқа ошақтары.

*Көтерілістің басшылары*: Амангелді Иманов, Тоқаш Бокин, т.б.

Көтеріліске байланысты қазақ демократияшыл интелегенцияның ұстанымы. Көтерілісшілерге қарсы патшаның жазалаушы отрядтары. Қазақстан аумағынан қазақтарды қуу. Көтерілістің жеңілу себептері және оның тарихи мәні.

*Қазақстан* *1917 жылғы ақпан төңкерісі кезінде.* Ресейдегі ақпан төңкерісінің жеңісі. Қос өкіметтің құрылуы. Қазақстанда Кеңестердің жәнеУақытша органдарының құрылуы. 1916 жылы бас сауғалап Қытай мен Ауғанстанға көшкендерді қайтару жөніндегі шаралар. Тыл жұмысына алынғандардың қайтып келуі.

*Бұқараның революциялық белсенділігінің артуы.*

Қазақ комитеттері. Саяси партиялар және ағымдар. Облыстық қазақ съездері.

«Алаш» партиясы және оның бағдарламасы. Партияның көрнекті қайраткерлері. Басқа да да партиялар мен ұйымдар. Жастар ұйымдары ( « Еркін дала», «Бірлік», «Жас қазақ» т.б) және олардың қызметі.

**2 бөлім. Тоталитарлық жүйенің алғашқы жылдарындағы Қазақстан (4 сағат**)

*Қазан төңкерісі және Қазақстанда Кеңестер өкіметінің орнау.* Петроградтағы Қазан төңкерісі. Кеңес өкіметінің алғашқы декреттері. Кеңес өкіметініі Ресей халықтарына Ресей мен Шығыстың мұсылман еңбекшілеріне үндеулері. Казак әскерлері үкіметтерінің құрылуы. «Түркістан автономиясы» мен Алаш Орда». 1917жылғы желтоқсанда Орынборда өткен екінші Бүкілқазақ съезі. «Алаш Орданың» тайталасы.

« Алаш» үкіметінің қудалануы.

**Қазақстан Азамат соғысы және шетелдік интервенциясы жылдарында. Қазақ ҚАСР-ның құрылуы.**

*Азамат соғысының себептері*. Қазақстан жерінде азамат соғысының басталуы. Майдандардың құрылуы.Қызыл әскердің ұлттық бөлімшелерінің қалыптасуы. Колчак қозғалысының басталуы. Партизандық соғыс.Колчак әскерін талқандау және майданды жою. Алаш Орданың Кеңес үкіметі жағына өтуі. Алаш Орда үкіметінің тарауы.

*«Әскери коммунизм» саясаты*. Шаруалардың ауыр жағдайы. Халық шаруашылығындағы өзгерістер.

*Қазақ мемлекеттілігін қалпына келтіру*. Казревкомның құрылуы. 1920 жылғы 26 тамыздағы КазКР-ны құру туралы РФСР Кеңестік халық комитетінің декреті. 1920 жылғы 4 қазандағы Орынбордағы құрылтай съезі. ЦК және СНК Каз АССР-дің жоғарғы үкімет органдарының құрылуы.

*ХХ ғасырдың басындағы Қазақстан мәдениеті*.

ХХ ғасырдың басындағы халыққа білім беру және қазақ әдебиеті. Мәдениеттің дамуына демократияшыл зиялы өкілдерінің қосқан үлесі.

Мағжан Жұмабаев, Ахмет Байтұрсынов, Міржақып Дулатов, Жүсіпбек Аймауытов. Әлихан Бөкейханов, Сұлтанмахмұт Торайғыров, Шәкәрім Құдайбердиев, Сәбит Дөнентаев және ХХ ғасырдың бас кезіндегі ғылым мен мәдениеттің басқа да қайраткерлері.

*Саз өнері.* Қазақтардың қолтума музыка мәдениеті. Атақты күйшілер және күй шығару өнері. Жыршылар мен сазгерлер:Естай Беркімбаев, Кенен Әзірбаев, Майра Шамсутдинова, Ыбырай Сандыбаев күйші сазгерлер:Дина Нұрпейісова, Қазанғап Тілепбергенов, Сейтек Оразалиев, көрнекті әншілер: Әміре Қашаубаев, Қали байжанов, Ғаббас Айтбаев, Бейнелеу өнері. Ресей суретшілерінің Қазақстанды бейнелейтін шығармалары. В. Вершагиннің, Н. Хлудовтың картиналары.

*Қазақ халқының қолданбалы өнері*. Киіз үйдің, үй жиһаздарының жасалуы. Қолдан жасалған бұйымдар. Кілемдер, киімдер, тұрмыстық заттардың жасалуы. Қолданбалы қолөнер.: киіз басу, сырмақ сыру, сүйектен өрнек жасау, түрлі әшекей бұйымдарын дайындау. А.Зенковтің сәулет өнерін дамытуға қосқан үлесі.

*Біздің өлке. 1916 жылғы ұлт-азаттық қозғалыс. Ақпан, Қазан революциялары және азамат соғысы жылдарында*

***Қайталау****.*

**3 бөлім. Қазақстан Кеңестер одағы құрамында (1921-1991 жж)**

**(26 сағат)**

*Жаңа экономикалық саясат жылдарындағы Қазақстан*. Қазақстан Азамат соғысынан кейінгі жағдай. ХХ ғасырдың басындағы халық шаруашылығының құлдырауы. Халықтың Кеңес үкіметіне көңілінің толмауы. Шаруалар көтерілісі. Партияның Х съезі. Жаңа экономикалық саясатқа көшуі. ЖЭС жылдарындағы қазақ ауылдары мен селолары. 1921-1922 жылдардағы ашаршылық және оның салдары.1921-1922 жылдардағы жер-су реформасы. Қазақ жерлерінің қайтарылуы. «Койшы» одағы.

ЖЭС – жаңа экономикалық саясаттың қиыншылықтары мен жетістіктері. Қазақ жерлерін Қазақ КАСР –ның құрамына біріктіру. Орта Азия республикаларының ұлттық-мемлекеттік шекараларын белгілеу.

**Қазақстандағы 1926-1941 жылдардағы индустрияландыру саясаты** Қазақстанның экономикасының ауыр жағдайы*.* Қазақстанды индустрияландырудың ерекшеліктер мен бірізділіктер. Индустрияландыру мәселесі төңірегіндегі идеялық тартыстар. С. Сәдуақасов шаруашылықтың отарлық құрылымын өзгерту туралы. Голощекиннің «Кіші Қазан» теориясының зардаптары. Қазақстанның табиғи байлықтарын зерттеу. Сәтпаев, Қурнаков, Губкиннің экспедициялары. Жезқазған мыс кен орнының ашылуы. Өнеркәсіп және транспорт. Түрксібтің салынуы. Еңбек ерлері. Өнеркәсіп саласындағы табыстар. Қазақстандағы жұмыс табының өсуі.Елдің дамыған аймақтарымен шаруашылық және мәдени байланыстардың нығаюы. Қазақстанның КСРО-ның шикізат көзіне айналуы.

**Қазақстандағы ауыл шаруашылығын ұжымдастыру.**

Ауыл шаруашылығын күштеп ұжымдастыру және оның зардаптары. 20-жылдар соңындағы қазақ аулы. 1928 жылғы «Бай шаруашылықтарын кәмпескелеу» туралы декреті. Кулақтар мен байларды тап ретінде жою және ауыл шаруашылығын зорлап ұжымдастырудың зардаптары. Ауыл шаруашылығының құлдырауы.

***1929-1931 жылдардағы шаруалар көтерілісі*.**

Ұжымдастыру саясатына шаруалардың қарсылығы. Кеңес үкіметінің қолданған жазалау шаралары. 1931-1933 жылдардағы ашаршылық. Ұлы жұт. Қазақтардың басқа елдерге жаппай қоныс аударуы. «Бесеудің хаты», Т.Рысқұловтың «Сталинге хаты» т.б. Қазақстандағы апат және оның зардаптары. Ауыл шаруашылығын жаппай ұжымдастыруда кеткен қателіктерді жою әрекеттері.

***20-30 жылдардағы Қазақстанның қоғамдық саяси жағдайы.***

Қоғамдық-саяси дамудағы қарама-қайшылықтар. 20 жылдардың екінші жартысындағы ұлттық кадрлардың қуғынға ұшырауы. Сталиндік жүйенің қалыптасуы. 30- жылдардағы жаппай бұқаралық қудалау. Қазақстандағы демографиялық жағдайдың күрт төмендеуі. Қазақстан Кеңесінің ІҮ кезектен тыс съезі. Қаз КСР құрылуы және оның КСРО құрамына енуі. 1937 жылғы ҚазКРО-ның Конституциясы. Партиялық-мемлекеттік бюрократия .

**Қазақстан Ұлы Отан соғысы жылдары қарсаңында**.

Өнеркәсіп дамуының қорытындылары. Колхоз құрылысын нығайтуға бағытталған шаралар және ауыл шаруашылығының негізгі көрсеткіштері. Әлеуметтік саясат саласындағы жетістіктер. Қазақ Кеңестік Республикасының 20 жылдығы. Тарихи тәжірибесі және оның сабақтары. 20- 30жылдардағы біздің өлке.

**Қазақстан Ұлы Отан Соғысы жылдарында1941-1945 жж**

КСРО-ға фашистік Германияның шабуылы. Қазақстан экономикасын соғыс жағдайына қарай қайта құру шаралары. Соғыс обьектілерін салу. Батыс аудандардан кәсіпорындар мен мекемелерді көшіру және орналастыру. Халықтың патриоттық серпіні. Тылды майдан мүддесіне жұмылдыру. Эвакуацияланған халықтарды қабылдау. Ұлы Отан соғысында Қазақстандықтардың жаппай ерлік көрсетуі. Қазақстандықтар Мәскеу, Ленинград, Сталинград үшін шайқастағы батырлардың ерліктері. Кеңес Одағының батыры атанған Қазақстандықтар: Б.Момышұлы, М.Мәметова, Ә.Молдағұлова, Т.Бигельдинов және т.б.

**Қазақстан –майдан арсеналы.**

Соғыс жағдайындағы колхозшылар мен жұмысшылардың ерен еңбектері. Майданға бүкілхалықтық көмек. Қазақстанға Кавказ және Еділ бойы тұрғындарының жер аударуы. Қазақстандықтардың кеңестік батыс республикаларды азат етуге қатысуы. Партизандық және қарсыласу қозғалыстарына қазақстандықтардың қатысуы. Қазақстандықтар Жапониямен болған соғыста Ұлы Отан соғысының қазақстандық батырлары.

***Қазақстандағы мәдениет саласында болған өзгерістер.***

*Халыққа білім беру ісінің жайы.* Оны дамыту үшін қабылданған шаралар. Ересектердің саутсыздығын жою. Мектеп мәселесі туралы айтыстар. Қазақ мектептерінің жағдайы. Көрнекті ағартушылар, олардың халыққа білім берудегі ұлттық жүйесін қалыптастырудағы үлесі. Кәсіби білімнің дамуы. Қазақстандағы алғашқы жоғарғы оқу орындары. Тоталитарлық жүйенің халық ағарту ісіне тигізген зияны. Соғыс жылдарындағы Қазақстан мәдениеті Ғылыми- зерттеу жұмыстарының майданға көмегі. Қ. Сәтбаев және т.б көрнекті ғалымдар қызметі

*Қазақ- кеңес әдебиеті мен өнерінің қалыптасуы.* 20-30 жылдардағы мәдениет қайраткерлеріне қарсы қуғын-сүргін шаралары және оның зардаптары. Қазақ кеңес әдебиетінің өкілдері: Сәкен Сейфуллин, Сәбит Мұқанов, І.Жансүгіров, И.Байзақов, Ж.Аймауытов, С.Торайғыров және т.б. Қазақ Кеңестік өнері. Қазақ Ұлттық театрының ашылуы, Мемлекеттік халық аспаптар оркестрі, мемлекеттік филармония. «Востоккино» киностудиясы. Бейнелеу өнері және оның қайраткерлері. Кеңестік идеологиясының мәдениет саласына тигізген зардаптары. Соғыс жылдарындағы Қазақстан мәдениеті. 1920-1945жылдардағы біздің өлке

***Қазақстан соғыстан кейінгі кезеңде (1946-1960жж )***

Соғыстан кейінгі Қазақстанның қоғамдық-саяси өмірі. Әкімшіл- әміршіл жүйенің одан әрі күшеюі. Коммунистік идеологиясының Қазақстандағы үстемдігі оның зардаптары. Белгілі жазушылар мен ғалымдарды Қ.Сәтпаев, М.Әуезов. Е.Бекмаханов т.б қудалау. КОКП-ның 1956 жылғы ХХ съезі. Сталиннің жеке басына табынудың зардаптарын жою туралы шешімі. және оның жартылай орындалуы. Семей облысында атом полигонының салынуы және оның зардаптары..

***Өнеркәсіптің дамуы***.Қазақстанның соғыстан зардап шеккен аудандарды қалпына келтіретін шикізат көзіне айналуы. Ауыр индустрия: қара және түсті металлургия, мұнай өндіру, химия, көмір, машина жасау өнеркәсібінің, электр энергиясын өндірудің дамуы. Жеңіл, тамақ өнеркәсібі. Ғылыми -техникалық прогресс. тасымал жүйесі. Теміржол, автокөлік, су құбыр, әуе арқылы тасымалдың дамуы.Өнеркәсіпті дамытудағы біржақтылық және осы саладағы кемшіліктер. Жұмысшы табы және республикамыздың әлеуметтік құрылымы. Жұмысшылардың жағдайы. 1959 жылғы Теміртаудағы оқиға.

***Қазақстаның ауыл шаруашылығы***

Соғыстан кейінгі жылдардағы ауыл шаруашылығында байқалған келеңсіздік. Астық өнімінің кемуі. Мал шаруашылығының нашарлауы. Тың және тыңайған жерді игеру. Оның республиканың экономикасын жақсартуға тигізген пайдасы мен зардаптары. Тың игерудің келеңсіз салдарлары. Біздің өлке соғыстан кейінгі дәуірде.

***70-80 жылдардағы Қазақстан***.

Әлеуметтік- эконмикалық даму. 60- жылдардағы экономикалық ілгерілеулер. Тоталитарлық жүйенің экономикалық дамуды тежеуі. 60-жылдары басталған экономикалық реформалардың сәтсіздікке ұшырауы.

Өнеркәсіптің жетекші салалары орталықтан басқару және оның зардаптары. Ғылым мен техника жаңалықтарын, жаңа технологияны ендіруге мән бермеу.70 -80 жылдардағы Қазақстан экономикасының кері кетуі.

Ауыл шаруашылығындағы дағдарыстық жағдай. Ірі қара мал басының қысқаруы. Ауыл шаруашылығын өрге бастыру шаралары. Ауыл шаруашылығының озаттары. Еңбекшілердің материалдық жағдайы. Жалақының өсуі. Тауар сапасының төмендеуі, күнделікті тұрмысқа керекті заттардың тапшылығы. Өмір сүру деңгейлерінің төмендеуі. Экологиялық апатты аймақтар: Семей, Арал аймағы.

***Саяси өмір мен ұлттық қатынаста****ры*

Одақтас республикалардың егемендігінің шектелуі Халықтарды жасанды жолмен біріктіру әрекеті. Қазақ тілінің қолдану аясының тарылуы. Қазақ жастарының ұйымдарының қызметіне тиым салу. 1979 жылғы Ақмоладағы Неміс автономиясын» құру әрекетіне наразылық. Қазақстанның шетелдермен ғылыми-мәдени байланыстары. Қазақстанның атом қаруын дайындау, сынаудағы рөлі, оның ауыр зардаптары. 70-80жылдардағы біздің өлке.

***1946-1985 жылдардағы Қазақстанның мәдени өмірі*.**

Халыққа білім беру ісі. Техника мен ғылымның дамуы. Мәдениет: әдебиет, кино, театр, бейнелеу өнері, архитектура, мүсін өнері. Баспасөз: радио және теледидар. Мәдениеттегі идеологияның кері ықпалы. Цензураның келтірген залалы. Қазақ тілінің жағдайы. Мәдениеттегі тоқырау көріністері.

***Қазақстан қайта құру жылдарында (1986-1991 жж)***

1986 жылғы желтоқсан оқиғасы. Көтерілістің басталуы, қимылдары, сипаты мен жастарды жазалау шаралары. Желтоқсан оқиғасының мәні мен қорытындылары.

**Қоғамды жаңарту шаралары**. Кадрлар саясаты. Ұлттық жұмыс табының мәселесі. Тіл саясаты. Қуғын-сүргінге ұшырағандарды ақтау. Қоғамды демократияландыру үрдісінің жалғасуы. Жаңа қоғамдық бірлестіктердің пайда болуы. Қарағанды, Жаңа Өзендегі оқиғалар.

***Экономикадағы өзгерістер*.** Экономикадағы нарық принциптері. Экономикалық дағдарыстар, сыртқы экономикалық байланыстар, Әлеуметтік жағдайлар.

**Республикада егемендіктің жариялануы**. Одақтық шарт төңірегіндегі оқиғалар. Қазақстан Компартиясының таратылуы.

**Қайталау**

**Төртінші бөлім. Тәуелсіз Қазақстан ( 12 сағат)**

Қазақстан тәуелсіздік жылдарында. Саяси оқиғалар жетегінде бүкілхалықтық президент сайлауы. КСРО-ның ыдырауы. Бүкілхалықтық Қазақстан Президентін сайлау.ТМД құрылуы. Қазақстан Республикасының мемлекеттік тәуелсіздігінің жариялануы. және оның маңызы.

**Тәуелсіз Қазақстанның саяси дамуы.**

1993 жылғы Конституция. Сайлау туралы кодекс. Саяси партиялар. Кәсіптік парламенттің дүниеге келуі. Дүние жүзі қазақтарының құрылтайы.

***Экономикадағы түбегейлі өзгерістер***. Нарық принциптері бойынша даму, ұлттық валютаны айналысқа енгізілуі, жекешелендіру. Әлеуметтік мәселелердің шиеленісуі.

**Тәуелсіз Қазақстанның халықаралық жағдайы**.

Әлемдік қоғамдастыққа төте араласу. Халықаралық қатынастардағы негізгі бағдарламалардың айқындалуы. Қазақстанның геосаяси жағдайы. 1995 жылы қабылданған ҚР Конституциясы: негізгі принциптері мен ерекшеліктері. Тәуелсіздік жағдайдағы жаңа бағыт.

***Тәуелсіздік пен қайта құру жылдарындағы мәдени құрылыс***.

Қазақстан қоғамындағы қайта құру идеяларының таралуы. Жетекші саяси партиялардың бағдарламаларындағы тәуелсіздік және қоғамды демократияландыру идеясы. Тарихи сананы қалыптастырудың бағыттары.

***Білім беру саласындағы реформалар*.**

Ғылымның дамуы: қоғамдық-гуманитарлық бағыттағы түбірлі өзгерістер. Қөркем өнер әдебиет және өнер. Көркем өнер туындыларында қоғамды демократияландыру мен ізгілендіру идеяларының көрініс табуы. Бұқаралық ақпарат құралдарының дамуы: баспасөз, радио, теледидар. «Мәдени мұра» бағдарламасы және оның 2007-2009 жылдардағы жүзеге асуы.

***Қазақстан Республикасының тарихи дамуының қорытындылары***.

Алматыдан Астанаға Ұлы көш. Жаңа астана- Астана Болашаққа көзқарас: «Қазақстан-2030» - Президенттің Қазақстан халқына жолдауы.

**ІІІ. ОҚУШЫЛАРДЫҢ ДАЙЫНДЫҚ ДЕҢГЕЙІНЕ ҚОЙЫЛАТЫН ТАЛАПТАР**

**Білім алушылар білуі тиіс:**

* қазақ халқының басынан өткен тарихи оқиғаларды;
* алғашқы адамдардың кен-тұрақтарын және орналасқан жерін;
* географиялық жағдайларын, табиғат ерекшеліктерін;
* тіршілігін, кәсібін, тұрмысын, еңбек құралдарын; ертедегі діни, археологиялық және өнер ескерткіштерін;
* қазақ қоғамының әлеуметтік құрамын (хан, сұлтан, батыр, би, төре, қожа, шаруа т.б),
* тәуелсіздік жолындағы монғол, жоңғар шапқыншылықтарына қарсы күрестердің себеп- салдарын;
* Қазақстан тарихы дәуір кезеңдерінің хронологиялық шегін;
* орта ғасырлардағы Қазақстан территориясындағы мемлекеттердің калыптасып, дамуының ерекшеліктерін;
* жыл мен ғасыр арақатынасын, тарихтағы жыл санауды;
* архитектуралық ескерткіштерін, салыстыра сипаттай білуі тиіс.
* олардың арасындағы себептік- салдарлық байланысты;
* қазіргі заманғы адамдардың көзқарастары мен ұстаган бағытында болған өзгерістерді;
* жаңа заманның және оның кезеңдерінің хронологиялық мерзімін;
* жаңа заманда қоғамда болған адамдардың кәсібі мен тұрмыс-тіршілігіндегі өзгерістерді;
* XVIII ғасырдың бас кезіндегі Қазақстанның әлеуметтік-экономикалық дамуын, ішкі, сыртқы саясатын;
* халқының әлеуметтік құрамын, шаруашылығы мен тұрмыс-тіршілігін;
* Ресеймен байланысты, оған Қазақстанның қосыла бастау себептерін, отаршылдық саясаттың белгілерін;
* XIX ғасырдағы Қазақстанның әлеуметтік-экономикалық жағдайының, халықтың тұрмысын, даму ерекшеліктерін;
* ұлы жүз қазақтарының Хиуа, Қоқан хаңдықтарының қол астында болған кездегі жағдайын;
* Қазақстан-Қытай қатынастарын; ұйғырлар мен дүнгендердің Жетісуға қоныс аудару себептерін;
* XIX ғасырда Қазақстан жерін мекендеген орыс және т.б халықтар мәдениетінің маңызын Қазақстанда Кеңес өкіметінің орнауын, Қазақ КАСР-ының құрылуын;
* XX ғасыр басындағы ағарту ісі мен қазақ әдебиеті жайын; қазақтың зиялы қауымының көрнекті өкілдерін, олардың қызметін;
* Қазан төңкерісі мен азамат соғысы жылдарындағы өз өлкесінің тарихын, табиғат байлықтарының зерттелуін;
* экономикалық дамудың негізгі кезеңдерін; ***біледі***
* Қазақ КСР-ының құрылуын, оның КСРО құрамына енуін, Қазақ КСР-ы Конституциясы қабылдануының маңызы мен салдарын;
* 20-30 жылдардағы мәдениет саласындағы негізгі өзгерістерді, сауатсыздықты жоюды, мектеп жөніндегі айтыстарды, кәсіптік мектеп пен жоғары мектеп жұмысын;
* Қазақ ғылым академиясы құрылуының маңызын;
* Қазақстанның 1941-1945-жылдардағы Ұлы Отан соғысы майдандарының арсеналы болғанын;
* қазақстандықтардың көрсеткен жаппай ерліктерін, панфиловшы батырлардың асқан қаһармандыктарын;
* 50-60-жылдардағы енеркәсіп пен ауыл шаруашылығынын жағдайын; әкімшіл-әміршіл жүйенің, коммунистік идеологияның үстемдігін;
* 40-90-жылдардағы мәдениеттің дамуын, ондағы негізгі тенденциялары мен жолдарын;
* 80-жылдардағы ұлт саясатын, 1986 жылғы Желтоқсан оқиғаларын;
* 1931-1932 жылдары болған ашаршылықты, оның зардаптарын; «
* Бесеудің хаты» мен Т.Рысқұловтың «Сталинге хатының» мәнін;
* 20-жылдардағы қоғамдық-саяси жағдайды,
* Кеңес өкіметінің Қазақстаңда жүргізген саясатын,
* 30-жылдардағы жаппай қуғын-сүргін мен оның зардаптарын;
* Қазақ КСР-ының құрылуын, оның КСРО құрамына енуін,
* Қазақ КСР-ы Конституциясы қабылдануының маңызы мен салдарын;
* орта ғасырлардағы әлем халықтары мәдениетінің жетістіктерінің маңызын, елеулі үлес қосқан қайраткерлерді және олардың қызметін
* XIX ғасырдағы мемлекеттердің сыртқы саясаты мен халықаралық жағдайын, көтерілістер мен революциялардың мақсатын, маңызын және оларды басқарған қайраткерлердің қызметін; XX ғасырдағы ғылым мен техниканың негізгі жетістіктерін бағалай біледі.
* ХҮІІІ –ХІХ ғасырларда отаршылдыққа қарсы болған ұлт-азаттық қозғалыстарды,
* XIX ғасырдың соңы мен XX ғасырдың басындағы демократиялық қозғалысты,
* оның көрнекті өкілдерінің қызметін;
* «Алаш» партиясының, басқа да қоғамдық-саяси ұйымдардың қызметін;
* Қазақстан ғылымы, техникасы мен әдебиетінің дамуына үлес қосқан белгілі ғалымдар мен жазушылардың еңбектерін;
* XX ғасырдағы Қазақстанның демографиялық жағдайында болған өзгерістерін;
* тәуелсіз Қазакстан Республикасының жариялануының тарихи маңызын ажырата біледі.

**Білім алушылар:**

* тарихтағы жыл санауды қолдана білуі;
* тарихи картадан ертедегі адамдар мекендеген аймақтарды,
* олардың қоныстанған орындарын,
* мемлекет шекараларын, басқа да объектілерді көрсете;
* еңбек құралдарының суретін салып, олар бойынша әңгіме құрастыра;
* тарихи мәтіннің жай және күрделі жоспарларын жасауы;
* ұқсас тарихи оқиғаларды салыстырып, айырмашылығын таба;
* ертедегі өнер ескерткіштерін салыстырып, шебердің еңбегіне өзінше баға бере;
* оқылған құжат мазмұнын өз сөзімен әңгімелеп бере;
* тарихи терминдердің анықтамасын айтуы және оларды қолдана бі;
* хронологиялық, синхронды кестелер жасауы;
* тарих мәтіннің толық жоспарын жасауы;
* орта ғасырлардағы қалаларға, түрлі ғимараттарға жазбаша сипатгама беруі;
* орта ғасырлардағы қоғамдық, мемлекеттік құрылыстарды сызбалар арқылы көрсетуі;
* Шығыс мәдениеті мен ғылымының әлемдік мәдениеттің дамуына қосқан үлесін дәлелдей алуы;
* түрлі деректермен өздігінше жұмыс істеп, оның нәтижесін сабақта пайдалануы;
* жеке тарихи қайраткерлердің тарихтағы рөлін ашып көрсетуі және оған баға беруі;
* орта ғасырлардағы дүниежүзінің геосаяси картасындағы өзгерістердің себептерін ашып көрсетуі;
* -Мемлекеттік құжаттармен өздігінше жұмыс істеп, солардың негізінде рефераттар, шағын баяндамалар дайындауы;
* туған өлке тарихын зерттеп, оның материалын күнделікті сабақта пайдалануы;
* Қазақстанның 80-90-жыддары қоғамдық-саяси, әлеуметтік-эконоикалық және мәдени өзгерістерін салыстырып, олардың ерекшеліктерін анықтауы;
* төменгі сынып оқушылары алдында әңгіме айтып беріп, шағын баяндамалар жасауға *қолдана біледі*.

**ІV. ОҚЫТУДЫҢ ӘДІСТЕМЕЛІК ЖҮЙЕСІНІҢ ЕРЕКШЕЛІКТЕРІ**

Білім берудің іс-әрекеттік сипаты тарихты оқытудың әдістерін ұйымдастыру формаларын қайта құруды талап етеді. Қайта құрудың мәні- оқушылардың өзіндік жүмысының басымдылық рөлін күшейту. Оқушылардың өзіндік жұмысы: ұжымдық жұмыстар, брэйнсторлинг, рөлдік ойын, дебаттар, жобаларды қорғау, портфельдерді құрастыру, сөздік пинг-понгтар, жазбаша жұмыстар (эссе, шығарма, рефераттар және тағы басқалар) түрінде дайындау арқылы іске асырылады.

5- 6 сыныптарда тарихты оқытуда оқушылардың жаса ерекшеліктерін ескеру қажет, әсіресе гуманитарлық білімді мәселен, бейнелі сезім қабылдаудан аналитикалық талдауға көшеді. Оқушылардың күнделікті сабақтарында керамиканың дайындалу тәжірибесі, карта мен жалаудың шығу тарихыт.б күнделікті өмірмен байланысты жүргізілсе, оқушылардың өз елінің тарихына деген қызығушылықтар артады.

5-сыныпта «Тарих әлемі» бөлімінде оқушыларға тарих пәнінің қалыптасуы туралы, қазақстан тарихының кезеңдері жайлы түсінік береді.

Оқушылардан нақты және ғылыми жауаптар талаптар талап етпеуі керек.

Оқу үрдісінде қоғам, қоршаған орта, тарих туралы білімді меңгертуде ойын іс- әрекетін, қолдану оқушылардың танымдық белсенділігін арттыруға ықпал етеді.

Уақыт сызығы: ежелгі дүние, орта ғасырлық, жаңа заман, қазіргі заман айта отырып, сол кезеңдерге ойша саяхат, танымжорық жасау. Оқушылар ойша осы кезеңдерде болып, ересек болуға, осы пәндерді оқуға деген қызығушылықтарын арттыру. Археология, этнография, жазбаша дерек, ауызша дерек, заттай дерек, деген тақырыптарға «сықырлы сандықша» оқыта үйрету ойынын пайдалануға болады. Өлкетану, Қазақстан- әлемдегі ірі мемлекет т.б тақырыптарда саяхат сабағын, «тірек белгілер» оқыта үйрету ойыннын бойынша түсіндіруге болады. ТСО пайдалану арқылы өткізуге болады.

Тарихқа саяхат бөлімінде «Адамдардың жер бетінде пайда болуынан басталады. Тарихқа саяхат жасаймыз. Сын тұрғысынан ойлау әдісі пайдалану оқушыларға пәнге деген қызығушылықтарын арттыруға мүмкіндік береді.

Дидактикалық материалдарды пайдалану (ребус, сөз жұмбақ, кесте, карта т.б) пайдалну Power Point программасымен презентация жасауға болады. Слайдтар- мультимедиапроектр арқылы көрсетуге болады. Тест материалын пайдалануға болады.

Үшінші бөлімде «Ғажайыптар әлемі» Алғашқы адамдардың мекендеген үйі қандай болған, олар қайда өмір сүрді?, Қазақ жеріндегі көне құрылыстар, тас қола, темір дәуірінің ескерткіштеріне тоқталады. Орта ғасырлардағы ескерткіштер жайына тоқталады. Бұл таруды өткенде оқушылардың жас ерекшеліктерін ескере отырып, ескерткіштер, оқиғалар, ғалымдар, ақын – жазушылар, жөнінде қысқаша әңгімелеп түсіндіреді. Сюжеттік- рольдік ойындар түріндегі сабақтар өткізуге болады. Сыни тұрғыдан ойлау әдісі балалардың тарихтаға ежелгі ескерткіштерді танып білуге, өздерінің сауалдарына сұрақ қою мен жауп іздестіру арқылы келуіне мүмкіндік береді. Мұғалім «күнде жаңалықтар алу» арқылы оқушыларға әр түрлі саул қою арқылы өз ойларын, танымын жетілдіреді.

Анықтамалық оқыту әдісі пайдалануға « тұлғаны танып білу» оқыта үйрету ойыны бойынша оқушыларға парақтар таратады. Оларға Қазақстан тарихында елеулі із қалдырған кемеңгер адамдардың (саясаттану, өнер және әдебиет қайраткерлері т.б) портреттері жапсырылған суреттермен жұмыс жүргізуге болады. Оқушылар 4-5 топқа бөлінеді. Балалар, портреттегі тұлғаның аты- жөнін, тарихтағы ролін, қызмет ету кезеңін, оның атына байланысты, оқиғаларды, шығармаларын т.б естеріне түсіреді.

« Қазақстан тарихы» пәннің тарихи материалын оқып, танып білу және оны меңгеру үшін көптеген тәсілдер мен құралдар қолданылады. Оқушылардың іс-әрекетін, ойлау, таным қызметін дамытуға бағытталған бұл әдістер белгілі жоспармен, жүйемен жүргізіледі.

Иллюстрациялап түсіндіру әдісі – бұл мұғалімнің ауызша баяндауын және әңгімелеп тұрып, пайдаланатын басқа құралдарды (оқулықпен, интерактивті тақтаны, түрлі суреттер мен кестелерді, буклетерді және көркем әдебиетті) қамтиды. Бұл әдісті қолдану барысында мұғалімде, оқушыларда қызмет жасайды. Соның нәтижесінде оқушылар өздігінше жұмыс жасауға үйренеді.

Информациялы – рецептивті әдісі – әңгіме, әңгімелесу, экскурсия түрінде, ауызша және жазбаша жүзеге асырылады. Білімді әңгімелеу негізінде оқулық бойынша жүргізіледі. Бұл әдіс мұғалімнің басшылығымен, оқулық, құжат, сурет, әңгіме экскурсия барысында ұштастырыла пайдаланылады.

Оқушылардың сабақтағы ұжымдық іс-әрекетін ұйымдастыруға бағытталған ойын әдісі – бұл әдісте оқушылардың белгілі бір ұжымдық бөлігі түрлі театрландырылған көріністер көрсету арқылы жүзеге асырылады. Ежелгі дүние тарихы курсы бойынша әсіресе мәдениет тақырыптарын өту барысында кеңінен қолдануға болады. Осы әдісті пайдалану нәтижесінде оқулықтан оқыған материалдарын театр көріністері арқылы нақтылы түсінуіне мүмкіндік береді.

Тарихи құжаттарды пайдалануда осы циклды оқытудағы маңызды әдістердің бірі.Тарихи құжаттар өткен дәуірдің ескерткіші. Олар оқушыларға оқытып жатқан материалды нақтылай түсуге, өткен оқиғалардың бейнесін айқынырақ елестетуге, сол дәуірдің ерекшелігін дәл көрсетуге көмектеседі. Заңдардың, бұйрықтардың, хаттардың, естеліктердің, мемуарлардың үзінділерімен таныса отырып оқушылар белгілі оқиға, құбылыс туралы жан-жақты мәлімет алады. Тарихи құжаттарды оқу және талдау оқушылардың білімін кеңейтеді, олардың ойлауын дамытады, деректермен өздігінше жұмыс жасау шеберлігін ұштай түседі. Мұғалімнің тапсырмасы бойынша оқушылар үйде шағын шығарма, тарихи құжаттар бойынша конспект, хабар жасап келеді.

Біліктерді қалыптастыру әдісі – біліктерді қалыптастырудың білімдік, тәрбиелік және дамытушылық маңызы зор. Оқушы белгілі бір білікті меңгеруге байланысты өздігінше жұмыс жасайды. Оқушылар синхрондық кестелер сызады, тарихи текстің кеңейтілген жоспары, тарихи қайраткерлердің, құбылыстардың салыстырмалы сипаттамасы, бірыңғай тарихи оқиғалар мен құбылыстарды салыстырып ұқсастықтары мен айырмашылықтарын табу, тарихи карталар мен сызбалардың мазмұнын өз әңгімесіне пайдалану, оқулықтағы кейбір мәселелерді өздігінше оқып, меңгереді.

Оқу-танымдық іс-әрекетін дамыту үшін ақпараттық материалдармен жұмыс кең қолданылады. Осы арқылы білім алушылар мәтінмен жұмыс жасауға үйренеді, яғни көпшілікке арналған ақпараттық нысандармен қалыпты жұмыс жасау құралдарын меңгереді. Олар ақпаратты материалдарды жинаудың жаңа тәсілдерін игеріп, пайдаланады. Хрестоматиялық материалдар негізінде электронды карталарды тақырыптар бойынша пайдалануға болады. Қорытынды сабақтарда кешендік тестілеуді компьютерлік тестілеу әдісі арқылы өткізуге болады.

Зерттеу әдісі – Шығармашылықпен жұмыс жасау тәсілін және білім мен біліктерді толық үйретіп, меңгертуді мақсат етеді. Зерттеу әдісі – ғылыми тұрғыда танып білудің тәсілдерін меңгеруге көмектеседі; шығармашылықпен жұмыс жасаудың белгілерін қалыптастырады; өздігінше зерттеу жұмысын жүргізуге оқушылардың ынтасын ұштайды; оқушылар білімді толық әрі саналы іздену арқылы меңгереді.

Проблемалық зерттеу әдісі – оқушылардың ойлауын, қиялын дамытуға, эмоция туғызуға, бұрын алған білімдерін қайта еске түсіруге мүмкіндік береді. Демек жаңа білімдерді меңгеруге оқушылар белсене қатыстырылады, сөйтіп білімді берік меңгереді, ойлау қызметі одан әрі дамиды.

Тарихтан жаңа тақырыпты үйреткенде проблемалық баяндау әдісін қолдану барысында материалдық мәдениет ескерткіштері, бейнелеу өнерінің шығармаларымен жұмыс жасау арқылы да болады.

Тарихи – көркем шығармаларды пайдалану әдісі – Тарихи- көркем шығармамен сабақ барысында өзіндік жұмысын ұйымдастыруға болады. Мұндай тәсілдер дамытуға пайдасы көбірек тиеді. Оқушылар көбіне тарих оқулығындағы текспен және көркем әдебиет үзіндісімен қатар жұмыс жасайды. Оқушылар тарихи құжаттарды, басқа да әдебиеттер мен деректерді пайдалана отырып, өздігінше конспект, реферат, тезис, баяндама дайындайды.